
FRANCISCAE PAOLETTI 


PRIMA LATINAE LINGUAE ELEMENTA 
HOC ANNO INEUNTI 


A. D. MDCCCCLVIIT 


Cicero, M. Tullii Ciceronis filius, Romae nascitur. 


Anno sexagesimo quinto a. Chr. n. M. Tullius Cicero, 
maximus Romanorum orator, scripserat ad T. Pomponium 
Atticum, quem amicum fidissimum habebat: « Filiólo me 
auctum scito, salva Terentia ». Puer magnam laetitiam ortu 
suo adtulit et Ciceroni patri et matri Terentiae, quorum in 
domo usque ad id tempus una tantum filia creverat, no- 
mine Tullia, tum, cum parvus ille frater natus est, annum 
agens quintum et decimum. 


Filióli ortus patri nuntiatur. 


Magnopere Cicero laetatus est, cum ad illum, in tablino 
sedentem, ancilla quaedam accessit hilarique vultu velle se 
aliquid dicere significavit. Anus prudens erat, cui et Cicero 
et Terentia, multis in rebus bene cognitae, maxime con- 
fidebant. Cum ille: « Loquere » dixisset, « Gaude, Marce », 
ait, « di propitii fuerunt; mas tibi filius natus est. Iam illum 
humi statui; propera, quaeso, ut quam primum modo na- 
tum puerum humi iacentem tollas ». Mos enim erat Roma- 
norum ut filium pater agnosceret e terra tollendo. 


Primae infantis curae. 


Parvum Ciceronem a patre sublatum ac deinde in alveo 
lautum eadem ancilla fasceólis puerilibus vinxit; ad hoc 
enim multae fasceólae iamdudum paratae erant albo colore 
vel rubro. Illum tandem in cunis deposuit atque, quo 
citius somnum caperet, naeniólam cantitare coepit: «Lalla, 
lalla, lalla; aut dormi aut lacte». luniores ancillae interea 

ianuam, ut mos erat, coronis ornabant, ut praetereuntes 
Scire possent puerum intus natum esse; aliae, ad puerum 
videndum admissae, Terentiae gratulabantur, aec Lucinae, 








«ancillae ianuam coronis ornabant ». 


quae dea partubus praeesse dicebatur, grates agebant, bona 
omina proferentes. 


Dies lustricus. 


Die nono postquam puer natus est, sollemniter in M. Ci- 
ceronis aedibus des lustricus celebratus est. Eo die infantes 
nomen accipiebant, precationesque fiebant ut futura omnia 
illis fausta essent, ut mors, morbus, ceteraque mala ab illis 
averterentur. Haec /ustratio dicebatur, quod verbum idem 

significat quod purificatio. Maribus dies lustricus nonus erat, 
feminis octavus. Parvo Ciceroni praenomen inditum est 
Marcus; nam apud Romanos primogenito filio patris prae- 
nomen plerumque imponebatur; qui mos à Graecorum more 
et a nostro differt; saepius fit enim apud omnes gentes ut 
nepos avi nomen referat, quam filius patris. 


De Romanorum nominibus. 


Puer igitur, postquam nomen accepit, factus est, ut pa- 
ter, M. (— Marcus) Tullius Cicero. Triplex est enim HRo- 
manorum nomen: Marcus praenomen vocatur, Tullius no- 
men, Cicero cognomen; primum singulis viris proprium est, 
nomen est alterum gentis, tertium familiae. Praenomen 
una tantum littera scribebatur: M. pro « Marcus», T. pro 
«Titus». Neque vero veteres Romani praenomine illo ad 
pueros appellandos in cotidiano ac familiari sermone ute- 
bantur, sed cognomine: M. Cicero, cum de filiólo suo inter 
familiares loqueretur « Ciceronem nostrum » dicebat, non 
«Mareum nostrum ». At filiae nomine gentilicio appella- 
bantur: Ciceronis filia Tullia erat, ut Scipionis Cornelia, ut 
Caesaris Iulia. 


Ciceronis dies lustricus celebratur. 


Cum in M. Ciceronis aedibus illius filii dies lustricus cele- 
braretur, magna omnium frequentia facta est. Florebat 
enim M. Cicero et eloquentiae fama et in re publica aucto- 
ritate, cum superiore anno praeturam esset adeptus, con- 
sul brevi futurus. Magna propinquorum, amicorum, clien- 
tium multitudo convenerunt, ut de tam laeto eventu illi 
gratularentur. Clientes, in vestibulo stipati, exspectabant 
dum admitterentur; ceteri atrium et peristylium comple- 
verant. 


Romana domus. Atrium, compluvium, impluvium. 


Quoniam de Ciceronis aedibus mentio incidit, res postu- 
lare videtur ut de Romanorum domibus brevi disseramus. 

Romanorum domus circa atrium ac peristylium totae aedi- 
ficatae erant, atque in hoc potissimum a nostris differebant, 
quod non ex externis fenestris aerem et lucem, ut aedes 
nostrae, admittebant, sed ex atrio et peristylio. Atréwm 
aula quaedam erat cuius tectum medium ita patebat, ut 

« domus cirea atrium ae peristylium totae aedificatae erant ». 


quadratum foramen efficeret, quod compluvium vocabatur. 
Per compluvium illud solis lumen et aer per domus con- 
clavia perpetuo diffundebantur. Cum  plueret, aquae, in 
ipsam domum immissae, in locum quendam recipiebantur 
quem vocabant emplwvvwm. (Non desunt tamen inter ve- 
teres scriptores qui compluvium impluvium vocent, et im- 
pluvium compluvium). Impluvium in atri pavimento ea 
ratione cavatum erat, ut marmoreum alveum efficeret, 
varie exornatum; cum vero et ipsum perforatum esset, 
aqua de compluvio collecta per foramen illud in cisternam 
quandam confluebat et colligebatur, ut ad domesticos usus 
adhiberetur. 


Cubicula et alae. 


Ab atrio per parietes, qui a duobus atrii lateribus ducti 
erant, aditus ad cubicula, dabatur, loca ad dormiendum tan- 
tum apta; nam et angusta plerumque erant et exiguo lumine 
illustrata, cum nullae ibi fenestrae essent. Ut figura docet, 

in extrema atrii parte murus ita recedebat, ut duo vacua 
loca ibi exsisterent, quae alae dicebantur. Quem ad usum 
alae adhibitae sint non satis constat. 


Tabernae. 


Iuxta ianuam loca aliquot erant, cubiculis similia, eadem 
altitudine adspectuque simili, quae tamen non ab atrio 
adibantur sed ab ipsa via, tabernae dictae. Illas dominus 
aedium propolis locabat, qui mercibus vendendis vivebant. 
Harum tabernarum pars superior, ligneis tabulatis ab in- 
feriore separata, ab ipso tabernario plerumque habitabatur, 
vel inquilinos alios accipiebat, quibus tuguria illa pro domo 
erant. Aere et luce ca- 
rebant atque inter mu- 
res, quasi et ipsi mures p. 
essent, vivebant. , uet ) 

De atrii usu. 


Antiquis tempori- 
bus pater familias in 
ipso atrio cum uxore 
et liberis magnam diei 
partem morabatur. Ibi 
liberos educabat, servis 
imperabat, rem fami- 
liarem | administrabat. 
Clientes etiam primo 
mane in atrio exceptos 
audiebat. Ibi familia 
tota solebat cenare, hieme ibi liberi et servi apud focum 
adsidentes frigus dissolvebant; nam cum nulla in priscis aedi- 
bus culina esset, focus in atrio accendebatur, cibi paraban- 
tur. Mutatis moribus, postquam peristylia aedificari coepta 
sunt magnis conclavibus cireumdata, domini familia libentius 
in illis quam in atrio versabatur. Suum tamen locum in atrio, 
ut ante, obtinebant et sacellum illud, Lararium dictum, fa- 





Lararium. 

miliaribus Laribus dicatum, et arca, ubi pater familias quic- 
quid vel pretiosum erat vel diligentius adservandum, custo- 


diebat. 


Maiorum imagines, cerae dictae. 


Nobilium in aedibus, singulis armariis atrii parietibus 
adpositis, maiorum imagines servabantur. Imagines illae, 
cum maiorum vultus cera expressi essent, cerae dicebantur. 

Arca. 


Mos erat ut diebus festis armaria aperirentur ac proavorum 
cerae laurea corona ornarentur. Cum vero nobilis alicuius 
viri funus duceretur, conducti homines, cum proavorum ima- 
gines vultibus suis aptassent, vestibus magnificis, quae tantos 
viros decerent, humeris induti, defuncti feretrum  comita- 
bantur, tamquam si maiores ad illius exsequias cohonestan- 
das convenissent. Lictores atque insignia praecedebant, ut 
ostenderent quo quisque loco in honorum cursu fuisset: 
qui consulatum adepti essent, qui praeturam, qui aedilita- 
tem curulem. Illi, qui proavorum partes ferebant, Ciceronis 
aetate celsis feretris iacentes vehebantur, posterius stantes. 


Cicero, homo novus. 


Ciceronis in atrio nullae proavorum cerae erant; nam 
ille, obscuro genere natus, suorum primus rem publicam 
tractavit. At, vir lautus et urbanus, non mediocribus divi- 
tiis praeditus, tanta magnificentia peristylium ornaverat, ut 
omnium oculi summopere delectarentur. Cum vir quidam, 
dicax et maledicus, per Ciceronis aedes 
eo die cum ceteris versaretur, splendi- 
damque illam ac recentem supellecti- 
lem invidis oculis spectaret, omnesque 
pretiosum quoddam armariólum admi- 
rarentur: 

« Facilius», ait, « armaria parantur 
quam cerae ». 

Idem cuidam interroganti: « Nonne 
haec omnia virum magnum videntur 
decere consulemque futurum ?», «Quid — «singulis armariis... maio- 
mirum », respondit, «si in hominis novi "T !megines servaban- 
aedibus omnia nova sunt? ». 

Romani enim, si quis ad summos honores pervenisset, 
cuius maiores nullum ante magistratum essent adepti, hom- 
nem novum ilum vocabant. In Latino sermone igitur con- 
traria verba sunt «homo nobilis » et « homo novus »; alter 
« vir multarum imaginum » dici solebat, alteri maiorum imago 
nulla erat. 





Fauces, vestibulum. 


Quisquis e via publica domum intraverat, atrium statim 
ingrediebatur; neque tamen ianua in atrii pariete sita erat, 
sed in angusto quodam aditu. Huius aditus, e via publica 
recedentis, quae pars ante ianuam erat, vestibulum voca- 
batur, pars posterior fauces. Clarorum virorum aedes am- 
plioribus ac splendidioribus vestibulis praeditae erant, cum 
mos esset Romanorum ut clientes primo mane patronum 
suum salutarent, « Have!» dicentes; frequentes igitur in 
vestibulo morabantur, donec intrandi licentia fieret. 


« Cave canem ! ». 


Ianuae cella adiacebat, in qua servus aliquis, ex iis 
delectus quos dominus fidissimos putabat, perpetuo mane- 
bat. Ostiarius vocabatur, eiusque munus erat domus aditum 
die nocteque sum- 
ma vigilantia custo- 
dire. Domestici Mo- 
lossi plerumque 
aderant, quorum 
metus fures a domo 
arcebat; atque, quo 
maior terror furibus 
iniceretur, in vesti- 
buli pavimento, tes- 
sellis strato, ringen- 
tem canem crustarii 
effingebant, hoc ti- 
tulo quadratis lit- 
teris addito: CAVE 
CANEM. 

| Ianuae partes 
| : wm crant: postes, lima- 
« Cave canem! ». na, fores. Limen, 
quod sub pedibus 
intrantis erat, wnferum dicebatur, quod super caput, swpe- 
rum. 8i quis tamen « limen » nullo alio verbo addito dixisset, 
limen inferum intellegendum erat. Postes, ex lapide vel ligno 
facti, spatium, quod proprie osi$wm vocabatur, utrimque 
finiebant, atque ita erant collocati, ut, in limine infero 
insistentes, limen superum sustinerent. Ostium ipsum fores 
claudebant pessulis instructae. Ligneae erant, aere et ebore 
in ditiorum aedibus ornatae. Saepius tamen clavi trabales 
pro ornamento erant, lato capite ex externa facie, ubi de- 
fixi erant, eminentes. 

Ianua. 

De quibusdam Romanorum superstitionibus. 


Romanorum animos variis superstitionibus imbutos esse 
satis constat. Cum enim putaretur, si quid mali forte intus 
incidisset, id per ianuam domum intravisse, multis modis 
cavebant ne calamitatem ullam ianua admitteret: ARSEVERSE 
igitur in foribus inscribebant, ut magico illo vocabulo peri- 
eulum incendii averteretur, vel lupi barbam suspendebant, 
quae mala omnia domo averteret. Eam vim enim in lupi 
barba inesse putabant. 


Posticum. 


Differt ab ianua posticum; ostiólum id erat per quod 
ab angiportu in aedium latere sito, accessus alter in inte- 
riores aedium partes dabatur. Domestici famuli, institorum 
ministri, omnis baiulorum turba hoc ostiólo solebant intrare, 
ne transitus per atrium nimius fieret, aptiusque illi ad 
culinam pervenirent, quae in omnibus fere aedibus prope 
posticum sita erat. Dominus ipse interdum postico exire 
properabat, si quando fastidiosi alicuius hominis molestiam 
vel contumacem clientium pertinaciam effugere vellet. 


Tablinum, cenaculum. 


In atri extremitate spatiosum quoddam patebat con- 
clave, quod fablinmum vocabant; fauces et ianuam ex adversa 
parte id prospectabat, ex aversa peristylium. Tablini pars 
superior, ubi veteres Romani interdum solebant cenare, 
cenaculi nomen etiam tum servabat, cum more Graeco tri- 
clinia aedificari coepta sunt. Posterius cenacula ea quoque 
loca dicta sunt quae in insulis sub tegulis habitabantur. 


Andron, peristylium, triclinium, oecus. 


Brevis et angustus andron transitum dabat ex atrio ad 
peristylium. Hortus is erat amoenissimus arbusculis consi- 
tus, areólis distinctus, marmoreis ornamentis decoratus. Buxi 
vel lauri saepes areólas cireumdabant; parvae sed nitidae 

Cenaculum. 


gestationes, inter areólas currentes, iter dabant ad porticus, 
quae interiores peristylii partes ex ornabant, vel ad amplis- 
sima conclavia. Haec, si ad cenandum apta erant, triclinia 
dicebantur, si ad amicos accipiendos, oec? vel exhedrae. Di- 
tiorum hominum in peristyliis magna etiam fontana inve- 
niebatur, loco clauso exstructa, ubi marmoreum labrum 
aquam ex alto redundantem excipiebat. In medio vero pe- 
ristylio saepe fonticulus situs erat, vel marmoreum tricli- 
nium. 

Aestivis caloribus patri familias gratum erat cum uxore 
et liberis in aperto cenare. Ciceronis temporibus ampla 
erant peristylia et venusta; sed antequam apud Romanos 
Graeci mores invaluerunt, quo tempore vetus adhuc disci- 
plina vigebat vivendique ratio simplicior erat et durior, 
nondum post tablinum peristylia aedificabantur. Priscis illis 





* LE . 
ECT YEA abra P 


Peristylium. 


viris satis erat quod postremae domus parti parvus tantum 
hortus adiacebat, quem pater familias manibus ipse suis 
colebat, ne herbae atque olera mensae deessent. Ad harum 
exemplum recentioribus etiam temporibus, quamquam per- 
raro, aliquot domus vetusto more aedificatae sunt. 


Suspensurae et parietes tubulati. 


Vere, cum caeli serenitas esset, atque aestate plerumque, 
infantis Ciceronis cunae in peristylii horto ponebantur. Mite 
est enim caelum in urbe Roma et aer saluberrimus. Dor- 
miebat ille in ipsis cunis fasceólis involutus, vel adsidenti ma- 
tri pueriliter ridebat, vel papiliones passim volitantes oculis 
sequebatur. Cur enim non id faceret, quod pueri omnes fa- 
ciunt? At hieme in cubiculo magnam diei partem detineba- 
tur; neque vero timendum erat, vel si tempus anni asperius 

esset, ne ille, frigore laesus, in morbum incideret, ac pituitis 
aut distillatione laboraret; nam hieme quoque aedes modico 
calore tepebant. Ea enim ratione aedificabantur, ut vacua 
spatia, swspensurae dic- 
tae, sub pavimento re- 

in imis aedibus exstruc- i777) 
ta, cuius ignibus aqua 
calida ad balneum cale- 
faciendum atque ad ce- 
teros domesticos usus «in ipsis cunis ». 
parabatur, vapor per su- 

spensuras diffundebatur parietesque pervadebat; qui, cum 
in interiore parte in longitudinem perforati essent, parietes 
tubulati dicebantur. 





Vir dicax Ciceronem oratorem adit. 


Erat, ut supra diximus, in M. Ciceronis clientibus vir qui- 
dam dicax ae maledicus. Hic, quamquam aliquot beneficiis 
ab illo erat adfectus, si quid tamen improbi dicendum erat, 
linguae temperare nequibat. Accidit autem ut quadam die, 
cum praeter solitum hiems imbri maximo ae vento saeviret, 
vir ille, in M. Ciceronis conclavia admissus, litteras illi tra- 
deret à quodam amico missas. Eo tempore M. Cicero sum- 
mopere nitebatur ut ad consulatum perveniret; plurimae 
igitur epistulae a fautoribus adferebantur. Accepit Cicero 
clientem suum, ut illius mos erat, humanissime; grates egit 
propter epistulam sibi adlatam; nummos aliquot adiecit. 


De insulis inquilinis locandis. 


Cum vero ille domum redire coepisset, haec secum in 
itinere meditabatur: « Longe aliter divites vivunt ac pau- 
peres. Domos amplas ac magnificas illi possident; at nos 
in «insulis nostris minore spatio utimur quam apes in alvea- 
ribus, in stabulis pecus ». 

Insulae dicebantur lata quaedam et excelsa aedificia 
quorum muros via publica continuo circuitu cingebat. Sin- 
gulae insulae complures privatas aedes continebant, vix 
ad domicilii commoditates praebendas idoneas. Pauperio- 
res cives illas modica pensione conducebant atque habita- 
bant cum familiis suis. Harum aedium exemplum exhibent 
veteres illae insulae quae nuper Ostiae effossa terra ad 
lucem restitutae sunt. 


De insularum incommodis. 


«Divitum conclavia plano pede aedificantur; turres, si 
quae sunt, a servis et ancillis habitantur. Nos vero sescentas 
scalas ascendamus necesse est, ut in aedes nostras perve- 

niamus. Ipse summum tabula- 
HIA RE SIE T ene aReeTdeR eee tum habito, unde, si de fenestra 
3 S ADU 5 praetereuntium turbam despexi, 
1 313 formicae illi, ut ita dicam, mihi 
videntur, non homines. Satis esse 
aiunt, si nos habitandam domum 
habemus, cum plebs infima in ta- 
bernis vivat. At quam domum! 
Divites omnia habent in aedibus 
suis: lucem, aerem, aquarum fon- 
ticulos; in urbe viventes rus ha- 
bent intus et nemus. Nostrae 
aedes ex fenestris in viam pro- 
spicientibus lucem capiunt; qui- 
bus obseratis, lumine carere ne- 
cesse est: tenebrae intus sunt, 
vel die medio ». (Nondum enim 
usus vitreorum obicum fenestras 
claudentium satis vulgatus erat. 
Rara erant specularia neque illa, 
ER ut nostra, perspicua). 
CUSIEN AERA «Quid de quiete illa dicam 
iens ud pede ce qua divites soli domi fruuntur ? 
tatam ». Aedium muri nullas fere fene- 

stras habent; solidi sunt et spissi, strepitus omnes arcent. 
Viarum clamor non laedit aures, somnum non aufert. Nec 
nares odor ille taeter offendit, quem compita exhalant et nos 
perpetuo per fenestras angustum cubiculum invadentem na- 
ribus excipimus. Suavis odor apud illos e peristylii rosariis 
per domum totam effunditur; at me, quamvis cenaculum 
habitantem, nares meae cotidie certiorem faciunt caprarum 
gregem sub fenestris transisse, suem apud lanium esse mac- 
titam, mortuam felem in via putrescere ». 


De insularum conclavibus. 


«Divites, quo commodius habitent, aedes ita aedificari 
iubent, ut singula conclavia ad usum suum respondeant, 
ut alia apta sint ad cenandum, alia ad clientes audiendos, 
alia ad dormiendum. Quin etiam in illorum cubiculis ipsa 
pavimenti ornamenta ac paries apte incavatus indicant quo 
loco lectus collocandus sit. Apud nos contra conclavia omnia 
similia sunt, ut capsula capsulae: inquilinus, qui superius 
domum meam habitavit, liberos docebat ubi ego dormio; 
qui post me eandem domum habitaturus est, ibi fortasse 
cenabit, post illum alius, si forte sutor erit, sutrinam faciet. 
Haec tamen ferenda sunt, nam, si pecunia deest, non licet 
esse delicatis. At quid quod semper ruina impendet? Parie- 
tes rimas agunt; externus murus iam corruisset, nisi obliquo 
tigno fultus esset. E tecto avolaverunt tegulae; cenaculum 
perpluit; ventus nobiscum gratis habitat, nulla pensione 
soluta ». 


Tulliólae nuptiae parantur. 


Tertium annum Cicero agebat, cum animadvertere coepit 
complures iam dies domum suam praeter solitum virorum 
et matronarum multitudine frequentari; matrem interdum 
laetiore esse vultu, interdum anxiam videri; sororem Tul- 
liam pupas diligenter exornare easque, quasi discessuram, la- 
crimantem adloqui: « Valete, pupae! Valete pueritiae et adu- 
lescentiae meae sociae dulcissimae! ». Interdum ancillae mu- 


liebrem Tulliódlae mundum diligenter expo- 
liebant. Mundum Romani adparatum illum 
vocabant, quo mulieres ad cultum corporis 
formaeque curam utebantur: acus crinales, 
pectines, specula, pyxides varias unguenta 
continentes, scrinia ad aurea ornamenta 
servanda. Parvus erat Cicero, nec satis 
acuti ingenii; intellegebat tamen novi ali- 
quid in aedibus fieri. Nuptiae enim Tullió- 
lae parabantur. 


De Tulliólae sponsalibus. 


M. Cicero, antequam filiólus ille natus 
est, filiam "Tulliam duodecimum annum 
agentem C. Calpurnio Pisoni Frugi spopon- 
derat. Ea res tum inter sponsae patrem et 
sponsum agebatur. Aiebat hic: « Spondesne 
te filiam tuam mihi uxorem daturum ?»; 
cui ille: «Spondeo». Ea sponsalia diceban- 
tur. Ante sponsalium diem Tullióla ignora- 
verat quem sibi sponsum pater destina- 
turus esset; nam apud veteres Romanos 
mos ille vigebat, ut filiae patris auctoritati in omnibus 
rebus essent obnoxiae, nec ipsae sponsum sibi eligerent, sed 
a patre datum acciperent. Sponsalibus peractis, Piso Tul- 








Muliebris mundus. 

liólae aureum anulum tradidit, medio sinistrae manus di- 
gito usque ad nuptias gestandum. 


De die nuptiali. 


Tulliólae nuptiae eodem anno celebratae sunt quo M. Ci- 
cero ad consulatum pervenerat, magna civium frequentia 
ac multitudine. Quo mense Tullia Pisoni nupserit non satis 
constat; credendum tamen non est in mensem Maium nup- 
tias illas esse constitutas, qui mensis infaustus habebatur. 
In die nuptiali eligendo Romani adeo superstitionibus obli- 
gati erant, ut e& Maium mensem totum, et priorem Martii 
et Iunii partem vitarent, et Kalendas insuper, et Nonas, 
et Idus, ne de omnibus diebus dicamus qui religiosi puta- 
bantur. 


Tulliolae vestis nuptialis. 


Pridie nuptiarum diem Tullióla togam praetextam, quam 
Romanorum virgines induere solebant, cum pupis suis Lari- 
bus dicavit. Albam vestem nuptialem deinde induit, quae 
tunica, recta, vel regilla, vocabatur. Sic ornata in cubiculum 
suum discessit suoque in lectulo tota nocte iacuit. 

Die nuptiali Tulliólae ancillae singulari quadam arte illius 
comas compserunt, ut in sex tutulos colligerentur atque ser 
illos crines efficerent, in quos novae nuptae capilli, ut mos 
erat, deducebantur. Ad id officium ferrum recurvum adhi- 
buerunt, cui nomen erat hasta coelibaris. 


Tulliólae nuptiae celebrantur. 


Initium nuptialis ritus auspices dederunt, quibus auspicia 
capientibus Cicero pater adfuit; rettulerunt illi favere deos 
novo conubio; faustum id fortunatumque futurum. Atrium 
deinde Tullióla est ingressa, flammeo velata, vultu demisso 
levique rubore suffuso. Illam pronuba comitabatur, mulier 
aetate et spectatis moribus venerabilis, quam Tulliólae pa- 
rentes ad id officium inter wuniviras delegerant. Apud Roma. 


2. - PaAOLI. Ciceronis filius. 


nos quae mulier uni tantum viro nupsisset, wnivira dice- 
batur: morum integritatem id testabatur, omenque ad- 
ferebat stabile ac felix conubium fore. 


Dextrarum iunctio. 


Dum ceteri novae nuptae gratulantur, dum matronae 
illam spectant, laudant, amplexantur, Cicero aec Piso coram 
decem testibus fabulas muptiales signaverunt, iamdudum, 
inde a sponsalium die, exaratas. Dextrarum wunclio secuta 
est, quo ritu nihil sanctius in 
celebrandis nuptiis erat, nihil 
sollemnius. Pronuba Tulliólae 
dexteram in dexteram Piso- 
nis iniecit; manu invicem ad- 
prehensa, uxor marito, mari- 
tus uxori polliciti sunt velle 
Se vitae consortes esse amore 
perpetuo ac fide bona. Plausu 
ac clamore omnes qui ade- 
rant dextrarum iunctionem 
prosecuti sunt.  Triclinium 
deinde intraverunt ubi lau- 
tum convivium apparatum 
erat. 


Quanti M. Tullius Cicero ar- 
temrv coquinariam fecerit. 

Laute convivari Romani 

» pronuba dexteram in dexteram ^ solebant, cum certis quibus- 
USE dam temporibus, tum maxi- 

me in nuptiis. Cicero, qui consul eius anni esset filiamque 
unicam apud nobilem iuvenem in matrimonio collocaret, 
nee curis eo die pepercit, nec pecuniae. Hominem in foro 
insignem, summum rei publicae magistratum obtinentem 
non puduit, id quod mirum videri potest, coquis imperitare 
eosque consilio regere, ne quid in arte coquinaria delin- 

querent. Vehementer errat, si quis putat artem illam Cice- 
ronis temporibus vilem habitam esse et despectam. Quam 
multos nominare possum qui, summi imperatores in bello, 
summa auctoritate in re publica praediti, domi tamen dili- 
genter culinam suam curaverunt, ac cenandi magistri habiti 
sunt: ut Dolabellam, ut A. Hirtium illum qui Caesaris lega- 
tus fuit mortemque in proelio Mutinensi obiit, ut alios com- 
plures. Cicero ipse in epi- 
stulis, quae exstant, se 
fatetur in arte coquina- 
ria non mediocriter esse 
versatum. 


De Homanorum conii- 
viis. Cena, prandium, 
ientaculum. 


Quam Romani cenam 
vocabant, semel in die 
sed copiose apparaba- 
tur; cena vero, quae quo- 
tidianam consuetudinem 
cibi capiendi excederet, 
convivium etiam dice- « vel a pistore emptum ». 
batur, aut, si publice ce- 
lebraretur, epulum. At simplex prandewm erat, simplicius 
ventaculum ; alterum sub meridiem comedebatur, primo mane 
alterum. Cena non ante incipiebat quam sol occidisset; in- 
temperantiae indicium putabatur, si qui ante solis occasum 
in convivio discubuissent: eae cenae lempestwa convivia dice- 
bantur. In prandio parcus cibus capiebatur, nulla mensa 
adhibita. Pueri in litterarum ludum itantes ientaculum se- 
cum ferebant, vel domi paratum, vel à pistore emptum. 





De tricliniis. 


Romani stantes prandebant, discumbentes cenabant. 
Consuetudo illa, ut convivae discumbentes cenarent, bel- 

rum Punicorum aetate invaluit, cum | Romani (Graeco 


more vivere coeperunt. Feminae tamen Ciceronis tempo- 





«feminae cum viris disceumbentibus sedentes cenabant ». 


ribus cum viris 
discumbentibus 
sedentes  cena- 
bant. In tricli- 
nio tres lecti 
strati erant, eo 
ordine dispositi 
ut imago osten- 
dit: lectus sum- 
mus, medius, 
«mus. Summus 
dicebatur qui a 
sinistro latere 
medii lecti situs 


erat; qui & dextro, imus. Eodem nomine in singulis lectis 


tres loci distinguebantur: locus sum- 
mus, medius, imus. Qui inter convivas 
dignitate excelleret, imum locum in lec- 
to medio occupabat, locum consularem 
ob id dictum. Iuxta eum, loco summo in 
lecto imo, dominus plerumque discumbe- 
bat. Hac vero aetate etiam lunati lecti 
in convivio adhiberi coepti sunt; s1g- 

A. l. summus. — B. l. medius. - 
C. l. imus. — D. Mensa. 


mata vel stibadia voca- 


3 bantur. 





Cenatoria supellex. 


E E zi quy Mensa iuxta convivas 
- A, di -— . . 


posita rotunda erat; in 


Sigma (vel stibadium). 


mensa ligneum reposi- 
torium patinas cibis 


oneratas sustinebat. Ibi et salóinmum, et acetabulum, et la- 
goena praesto erant. Facultas erat convivis ut quantum 
quisque cuperet inde ipse sumeret. Famuli, vacuis lagoe- 

nis ablatis, quas convivae exsiccaverant, plenas alias repo- 
nebant. 

Mos erat Romanorum ut raro vinum merum potarent, 
sed potius diluerent aqua calida vino immixta, quam qui- 
dem vas aeneum continebat ob simili- 
tudinem formae miliarium dictum. Ad 
hauriendum vinum concávum quod. 
dam vasculum aptum erat, longo ca- 
pulo praeditum: cyathus vocabatur. 
Cum vero Romanorum vina turbida 
plerumque ac faeculenta 
essent, vinum colo vel 
sacculo liquatum in con- 
vivarum scyphos a mi- 
nistris infundebatur ; nix 
etiam in sacculum inici 
solebat, si quis forte po- 
tionem refrigerare cu- Miliarium. 
peret. 

Ciceronis temporibus nondum Romani con- 
sueverant tricliniares mensas albo linteo obte- 
gere: ignotum adhuc mantele erat, quo illi 
uti non ante Imperatorem Domitianum coe- 
perunt. Convivae cibos digitis arreptos ad 

Cyathus. os ferebant; 

nullas enim 
apud antiquos furculas 
fuisse satis constat: sae- 
pius igitur manus lavan- 
dae erant. Ad hoc for- 
mosiores servi semel atque Colum. 
iterum  catillos circumfe- 
rentes aquam convivis porrigebant. Cibos iam ante famulus 
quidam, huius artis peritus, in singula pulmenta minuerat: 
scissor is, vel carptor, dicebatur. 

Ad sorbitiones vel madefactos cibos hauriendos ligulae 
adhibebantur; ligulis similes cochlearia erant, ad id idonea, 








—— 99 — 


ut ostrearum valvae facile dehiscere possent. Ligulae oblon- 
gae et concávae erant, cenatoriis instrumentis prorsus si- 
miles, quae nos « cucchiai » 
vocamus; at contra cochlea- 
ria rotunda erant ac plana. 


Quaedam parum decens Ro. 
manorum. consuetudo. 


Incredibile dictu: in Ro- 
manorum cenis convivae, si 
quid aspernabantur, vel den- 
tibus mandere atque exte- 
nuare nequibant, pavimen- 

Ligulae, cochlearia. tum in medium proiciebant: 

semesos pisces, ossa, adrosa 

carnis frustula; ne tamen hae ciborum reliquiae conviva- 

rum oculos offenderent, interdum servuli, scoparii dicti, pa- 
vimentum verrentes sordibus illis purgabant. 








«semesos pisces, ossa, adrosa carnis frustula ». 

De mappa. 


Linteam mappam vel convivae domo secum portabant, 
vel dominus suppeditabat. Duplex mappae usus erat: non 
enim ad id tantum adhibebatur, ut os abstergeret, sed si 
quis, inops ac despectus cliens, ad divitum cenam esset 
invitatus, licebat illi non comesos cibos mappa involvere 
domumque secum adferre. Qui mos, rarior ante, tum incre- 
bruit postquam libera res publica periit, populusque Roma- 
nus unius dominatum ferre coactus est. Tum vero, una cum 
libertate amissa, etiam singulorum dignitas est imminuta. 


De tribus cenae temporibus. 


Cena, quae proprie dicebatur, post gustationem initium 
habebat; cenam secundae mensae sequebantur. Convivii igi- 
tur haec tria tempora erant: gustatio (vel gustus), cena, se- 
cundae mensae. Si forte secundae mensae usque ad multam 
noctem producerentur, comissationis nomen accipiebant. In 
cena non unum ferculum adponebatur, sed complura. Fer- 
cula Romani scriptores interdum cenas vocant, ut prima, 
altera, teria cena, idem sit ac primum, alterum, tertium fer- 
culwm. Cena igitur tribus modis dicitur, nam et ipsum con- 
vivium significat, e& medium convivii tempus, et ferculum. 


De gustatione. 


In gustatione, quamquam et lactucis et porris locus erat, 
ii potissimum cibi adponebantur, qui, ut crudae ostreae 
vel thynni frustula in sale adservata, gulam pervellerent 
edendique cupiditatem excitarent. Neque ovum unquam dee- 
rat, unde saepe illud usurpatum «ab ovo incipere » in pro- 
verbii consuetudinem venit. Mulsum in gustu potare mos 
erat, non vinum; ea potio ex melle conficiebatur leni vino 
immixto. Gustatio igitur et promulsis dicebatur. 


De cena ipsa. 


In cena robustiores cibi comedebantur. Nec solum vitu- 
lina et suilla caro adponebatur, avesque vel assae vel elixae 

vel in iure suo natantes, omnia insuper genera piscium bo- 
letique illi qui inter fungos suavissimi habebantur, sed et 
glires cibo erant et onagri, et psittacorum linguae. Quin 
etiam glires in glirariis saginabantur, ut in cortibus capo- 
nes; nec splendor plumarum pavoni proderat, cum Romani 
tam formosam avem necarent ut carnibus eius vescerentur. 
M. Ciceronis epistulae docent quanti ille pavonis carnes 
fecerit. 


De Romanorum culina. 


Multa igitur et varia vasa coquinaria erant: ahena 
caldaria, ollae, situlae, truae, caccabi, craticulae, hydriae, 
ligulae, clibani, cyathi. 

Neque vero simpliciter aut parva cura cibi in culina 
parabantur; magnum quiddam esse coquorum artificium 

Vasa coquinaria : ahena caldaria (a), ollae (b,g,h,l), s£tulae (c,d,), truae (e,m), 
caccabi (£), craticulae (1,9), hydriae (k), ligulae (n,v), clban? (o,p,r), cyath? (q,u). 

putabatur. Quo magis quisque in arte coquinaria eminuerat, 
eo pluris emebatur. Coquorum dux, archimagirus vocabatur, 
superbo supercilio ministris suis praeerat, insigni sapientia 
coquus, impensa pecunia à domino paratus. At varios illos 





Romanorum culina. 


cibos, quibus in conficiendis Romanorum ars coquinaria ex- 
cellebat, quisnam hodie nostrorum hominum ferat ? Quis non 
stomacho laboret, si fungos melle confectos comederit, vel 
pisces mali Ármeniaci suco madidos, vel salsamentis condita 


poma, vel carnes acri illo iure conditas quod garum dice- 
batur? 


De iure quod « garum » dicebatur. 


Garwm ius quoddam erat ex piscibus confectum, quos 
minutatim scissos cum ipsis extis ad solem putrescere sine- 

bant. Cum tempus et solis calor mixturam illam fermentas- 
sent, liquamen inde fiebat. Calatho deinde in liquamen im- 
merso, exspectabant dum liquaminis pars purior in cala- 
thum sensim permanaret ac, sic liquata, a faece secerneretur; 
id garum erat; faex illa residua allec dicebatur, et ipsum ad 
culinae usum idoneum. Garum, in amphoris conditum, in 
aedium cellis servabatur; illud coqui ad complures usus 
adhibebant. Ex omnibus piscibus ad garum conficiendum 
maxime idoneus scomber erat; sapore scomber ille excellebat 
quem Hispani in aquis suis piscabantur. Garum optimum 
igitur ex Hispania importabatur magnoque pretio Romae 
emebatur. 


De secundis mensis. 


Perfecta cena, non ante secundarum mensarum initium 
fiebat, quam dominus Laribus, vino mero in mensam ef- 
fuso, libasset. Larium parva signa in mensa ad id statue- 
bantur; omnes bona omina proferebant. In secundis mensis 
placentae adponebantur melle vel caseo confectae, variis 
cum pomis, atque ad irritandam gulam, quo libentius con- 
vivae potarent, sicca bellaria, uva passa, arida ficus. Tempus 
enim potandi erat, nec ulla iam edendi cupiditate satur 
conviva tenebatur. 


Quos cibos Romani ignoraverint. 


Quicquid vel Italiae agri ferebant, vel in villarum corti- 
bus, piscinis, leporariis, glirariis, aviariis alebatur, quicquid ex 
externis vel maxime remotis terris mari vehebatur, ea omnia 
Romae divitum mensas ornabant. At quam multa Romanis 
deerant, quae nunc subtilioris palati homines mensarum de- 
licias putant! Nec minor erat potionum paucitas quam cibo- 
rum: «theam », quam dicimus, post meridiem ducere ho- 
manorum matronis mos non erat: nemo enim iis rebus uti 
potest quae nullae sunt. Nulla apud Romanos lycopersica 
(« pomodori ») erant, nulla solana tubera (« patate»); non- 
dum vulgatus erat phaselorum («fagioli») usus, parum co- 

gnita odorata illa tubera («tartufi») quibus nihil est in men- 
sis nostris exquisitius. Rarissima et ex orientis solis partibus 
advecta poma citria, suco vel acri («limoni ») vel dulci (« aran- 
ci») quae quidem primum post Diocletiani aetatem in Italia 
crescere coeperunt. 
Saccharon (« zuc- 
chero ») ipsum ad 
medicinae tantum 
usum adhibebatur ; 
farina melle et mu- 
sto subacta puero- 
rum crustula para- 
bantur; cetera bel- «quicquid in villarum cortibus alebatur ». 
laria item. 

Quae apud nos conviviorum iucunditatem potissimum 
augent, adeo antiquitas ignoravit, ub ne nomen quidem quo 
illa significari possint inveniatur. Quisnam igitur scire po- 
test quo nomine Cicero, puta, vel Caesar fabam illam Ara- 
bicam, quam nos «caffé» vocamus fuerint, si nossent, dicturi ? 








«ea omnia Romae divitum mensas ornabant ». 


Potiones etiam, vino validiores, quas nos «liquori» dicimus, 
penitus ignorabant. Ne tamen credideris tabernas potorias 
(« bar» recentiores homines dicunt) apud antiquos Romanos 
nullas fuisse. Thermopolia vocabantur; nec rariores erant 
quam apud nos. 





TThermopolium. 


De pane. 


Quin etiam pane 
vesci sero. Romani 
coeperunt, cum an- 
te Punica bella una 
puls in honore fuis- 
set: panis optimus 
candidus vel mun- 
dus dicebatur; qui 
rudius confectus es- 
set, secundarqus ; in- 
fimi vero generis, 
plebeius vel rusti- 
cus. Sed panis mul- 
tifariam fiebat, nec 


e frumento solum sed ex hordeo, vel etiam ex milio aut 
panico. Inter varia frumenti genera nobilissimum illud erat 
quod íriticum vocabatur. Frumenti semina agricola in aratis 
agris ligone condebat; postquam vero messis maturuerat, 


| 7 
T -— Pl 


«panifieii opera ». 

ex Spicis decussa grana molis in pistrino frangebantur. 'T'um 
pistor ex comminutis granis farinam a furfure secernebat, 
eaque diu ae diligenter subacta ita confectum panem in 
furno coquebat. Eandem igitur panificii operam apud ve- 
teres constat fuisse ac nostra aetate; idem iter, ut ita di- 
cam, tritico conficiendum erat ut de agrorum solo ad homi- 
num mensam, tamquam divinum quoddam donum perveniret. 
At duplex panis usus apud Romanos erat, 
nam et cibo erat et remedio; multi enim morbi 
pane curabantur; quam medendi rationem 
iamdudum ars medica repudiavit. 


Tulliolae cena nuptialis. 


Dum nos de Romanorum conviviis disse- 
rimus, in M. Ciceronis domo magnifice convi- 
vae epulantur. Cena nuptialis multas horas 
producta est, cum ab hora nona diei discum- 
bere coepissent. Cursitantes per triclinium fa- 
muli magnasque lances capitibus sustinentes, 
Operam suam convivis summa cum alacritate 
navabant. Altilia adponebantur, muraenae, d'aces; 
sumen; complures insuper botelli quos coqui 
suilla carne farserant, variis condimentis immixtis. Qui ad 
nuptias invitati eo undique convenerant, integram famem ad 
convivium adtulerant, neque adhuc ad saturitatem comedisse 
nee satis potasse videbantur. Timidula Tullia pronubae ad- 
sidens comedebat et ipsa; parce tamen, quamquam, septi- 
mum et decimum annum cum ageret, puerili voracitate 
impulsa, suavissimis illis cibis adliciebatur. At summopere 
cavebat ne gestus edendi alienus esset à matronarum de- 
core; nec manu tota illa sed summis digitis lepide pulmenta 
carpebat. 





Piso Tulliolam rapere conatur. 


Dum convivae comedunt, potant, variisque sermonibus 
et clamore triclinium implent, paulatim advesperascit, iam- 

que servuli faces adferunt et accensos lychnos ad lychnuchos 
suspendunt. At quid fit? Ex improviso Tulliólae maritus ex 
lecto tricliniari surgit, magnum quid- 
dam ausurus; ipsam adprehendit, 
clamitantem trahit, matre frustra 
obnitente. Spectant ceteri, hortan- 
tur, plaudunt; nemo timet ne quid 
gravius accidat: haec omnia per io- 
cum fiunt. 

Ea enim consuetudine Sabinarum 
raptus memoria perpetuo renova- 
batur. 


Incipit Tulliolae deductio. 


At brevis iocus ille fuit; non diu 
Piso conatus est uxorem rapere, sed, 
Tullióla dimissa, discessit domumque 
suam redire coepit. Dum procedit, 
nuces et bellaria pueris comitanti- 
bus effuse iacit. Illum ceteri sunt 
secuti. Hinc 
deductio ini- 
tium cepit. 
Hoe nomi- 
ne nuptialis 
pompa Ssi- 
gnificabatur 
qua nova 
nupta ve- 
spere & pa- Taedae. 
iris aedibus 
in mariti domum deducebatur. Iam 
in via faces agitabantur, atque inter 
populi clamores, «' T'alassio! Talassio! » 
iterantis, tibiarum sonus audiebatur. 
Nuptiales faces taedae vocabantur. 

Nuptialis pompa. 


Tum demum Tulliódlaà in viam prodiit, quam utrimque 
pueri duo manu tenebant; puer alius praecedebat, facem 
praeferens ex spina alba, in ipso M. Ciceronis Larario ac- 
censam. Huius ardentis spinae aliquid omnes rapere cona- 
bantur, cum putarent illum ad extremam aetatem perventu- 
rum, si quis vel minima illius spinae particula esset potitus. 
Nuptialis pompa subsequebatur; novum maritum omnes 
convicio ae maledictis insectabantur, ut Romanorum in 
nuptiis mos erat. Prisca haec consuetudo Fescennina li- 
centia dicebatur. Dum vero nuptialis pompa domui Pisonis 
appropinquat, « Talassio ! Talassio!» illud frequentius clamari 
coeptum est. Id verbum quid significet non satis constat. 
Ad Pisonis aedes tandem perventum est. 


« Ubi tu Gaius, ego Gaia ». 


Ubi primum Tullia ad Pisonis ianuam accessit, postes 
laneis vittis ornavit, limen adipe suillo inunxit, quod bo- 
num opulentiae futurae auspicium putabatur. Dum in eo 
officio detinetur, Piso, qui iam intus erat, e patefactis fo- 
ribus caput protulit, rogavitque: « Quisnam es, mulier? 
Quaenam vocaris? »; cui illa: « Ubi tu Gaius, ego Gaia ». 
Tum virorum circumstantium qui validioribus viribus erant, 
sublatam 'Tulliam, ne limen tangeret, in ipsas aedes intro- 
duxerunt. Introeuntem uxorem Piso igni atque aqua accepit ; 
obtulit enim illi aquam domi haustam ignemque in Larario 
accensum. Quo ritu illa mariti sacrorum consors facta est. 
In atrium deinde est deducta; quo postquam venit, iussit 
illam pronuba ad lectum genialem accedere ibique novae 
familiae deos orare ut propitii essent. Quibus rebus peractis, 
discesserunt omnes. ÀÁt cum parvus Cicero semel atque 
iterum sororem osculatus digrederetur, neuter lacrimas con- 
tinuit. 

Postridie eius diei, Tullia, matronali stola induta, in 
Pisonis atrio Laribus sacrificavit. 


M. m 


De primis Ciceronis ludis. 


'l'ullióla, quamdiu apud patrem fuit, parvum Ciceronem 
tantopere dilexerat, ut et saepe cum illo pueriliter luderet, 
saepius vero in fratre curando matris vices sustineret; erat 
enim quattuordecim annis maior natu. Tristior igitur puer 
post sororis discessum factus est, multumque temporis in 
peristylio terebat, casulas, ut pueri solent, areolarum humo 
aedificeando, vel in harundine equitando; nec tamen amis- 
sae sororis maeror minuebatur. Id M. Ciceronem patrem 
non fugit; qui ut illam aegritudinem a filióli animo abdu- 
ceret, iussit domum suam cotidie aequales pueros vocari, 
summo loco ortos. Quod illi facillimum fuit, consul cum 
esset. 


De quibusdam puerorum Romanorum ludis. 


Pueri illi, cum simul essent, saepe certatim qpila ludebant, 
saepe (urbinem vel orbem agebant. Orbis (Graeco nomine 
trochus vocabatur), cum tintinnabulis ornatus esset, crebrum 
acutumque sonum currens emittebat. Turbo flagello ageba- 
tur, orbis vero exili quadam ac recurva rude cui clavis no- 
men erat. Magnam delectationem omnes ex ludis illis per- 
cipiebant. Neque eos pudebat, qui natu paulo maiores es- 
sent, equorum munere fungi, aetateque minores humeris 
vectare; illi, ut equi adsólent, calcitrabant, hinniebant, ca- 
pitibus perpetuo innuentes; hi voce, pedibus, verberibus 
etiam equos suos incitabant. 


« Par impar »; « capita et navia ». 


Saepe etiam vel par impar ludebant, vel capita et navia. 
Par impar ludere id erat: quaerebat alter utrum lapilli ali- 
quot, quos ipse manu clausos tenebat, pari numero essent 
an impari. Victor erat qui sic respondisset ut res se habe- 
bat. Capita et navia hoe modo ludebatur: nummulo in 
altum iaectato, cuius in adversa parte caput insculptum 
erat, navis in aversa, providendum erat utrum caput osten- 
dens nummulus ille casurus esset, an navem. 


De « musca aenea ». 


Magnus puerorum clamor erat et risus, cum illi id lude- 
rent, quod Graeco nomine muscam aeneam vocabant. Unus 
ex illis, capite ante oculos fasceóla obligato, vacuum aerem 

«neque eos pudebat equorum munere fungi ». 


praetemptans aliquem deprehendere conabatur. « Captabo 
aeneam muscam », cantitabat; at ceteri: « Captabis tu qui- 
dem, sed non deprehendes » Quam vocem cum iterarent, 
caecam illam muscam parvula virga verberabant, caute 
tamen appropinquantes, ne ipsi caperentur. Deprehensus 
musca aenea invicem fiebat. 


Pueri maiores natu imitantur. 


Mos est ille puerorum, ut maiores natu ludis suis imitari 
velint; neque aliter Romae fiebat. Interdum enim parvi 
illius Ciceronis socii se «iudices» vel « magistratus » esse 


3. - PAOLI. Ciceronis filius. 


ur uos 


simulabant. Consul aliquis creatus, consulis partes sustine- 
bat, lictoribusque stipatus per peristylii ambulationes vel 
sub porticibus gravi supercilio incedebat. Ficta etiam bella 
gerebant, acriter proeliantes. Alteri saepe latrones erant, 
alteri milites, magnoque clamore alius alium verberabant, 
dum suum quisque adversarium superare conatur; nec raro 
fiebat, ut simulatae illae pugnae in veras pueriles rixas 
evaderent. 


Dexteritatis praemia. 


At nucibus plerumque pueri illi ludebant. Vicissim ni- 
tebantur omnes ut, magna nuce iacta, parvum aliquod ca- 





«nucibus plerumque ludebant ». 


stellum ferirent, sic ex quattuor nucibus exstructum, ut 
tres nuces humi infixae superpositam nucem sustinerent. 
S1 castellum illud, nuce ictum, corruisset, disiectae nuces 
praemium victoris erant. Multa etiam alia dexteritatis cer- 

tamina fiebant; qui primus in illis fuisset, rex creabatur. 
Ludentes igitur cantitare solebant: « Rex eris, si recte fa- 
cies »; quae vox apud Romanos in proverbii consuetudinem 
venit. 


De primis Ciceronis studiis. 


Septimum annum Cicero agebat, cum pater eius statuit 
ut ille prima litterarum elementa disceret. Traditus est igitur 
litteratori, qui puerum blandis verbis oblatisque crustulis 
excepit, dubium illum quidem et haesitantem, sed non 
admodum rudem, cum iam ante ab ipso patre institutus, 
O litteram ab / littera discernere posset, quod altera ro- 
tunda esset, altera recta. Postquam litterator illum eru- 
diendum suscepit, elementa omnia dignoscere atque in cera 
exarare didicit. Mox litteratori est additus calculator, quo 
magistro rationes subducere coepit. Ostendebat ille qua ra- 
tione as unus in partes multas diduci posset, quomodo calculi 
ponerentur, cetera huius generis. Parum esse aiebat, si quis 
id tantum nosset bis bina quattuor fieri. 


De notariis. 


Eo tempore nondum pueri notario tradebantur, ut ar- 
tem illam discerent, quam nos Graeco verbo «stenogra- 
phíam » dicimus. Hanc artem qui novit, idoneus fit, notis 
quibusdam adhibitis, ad verba celeriter chartis mandanda. 
Serius tamen, cum populus Romanus iamdudum sub prin- 
cipatu viveret, ars notaria vulgata est; tam adsidue illam 
discipuli sub notario discebant, ut litteras sub litteratore, 
rationes sub caleulatore. Notas igitur parvus ille Cicero non 
didicit, quamquam in ipsis patris aedibus servus Tiro vivebat, 
qui primus putatur notas invenisse. 


Parvus Cicero in ludum itare incipit. 


Primos magistros Cicero domi habuit; deinde in litte- 
rarum ludum itare coepit. Cum vel in ludum primo mane 
iret vel inde sub vesperum rediret, custos illum comitaba- 

tur. Servus erat hic natione Graecus, homo severus et di. 
ligens nec plane indoctus, quem M. Cicero filio praefecerat 
ut illum, absente patre, si opus esset, corrigeret, simulque 
Graecam linguam colloquendo doceret. Nemo enim apud 
Romanos erat quin, si in studiis paulo provectior esset, 





«in litterarum ludum itare coepit ». 


Graeco sermone tam bene uteretur quam suo. Capsarium 
conservi custodem illum vocabant, servile officium expro- 
brantes, quod, cum Cicero ludum peteret, capsam ille ge- 
staret scriptorios calamos continentem; Terentia vero, M. Ci- 
ceronis uxor, Graeco nomine paedagogum, nobilius quiddam 
significare cupiens, non sine putida quadam doctrinae osten- 
tatione; nam Romanorum matronae peregrinis verbis li- 
bentissime utebantur; qui mos usque ad nostram aetatem 
permansit. 


De Ciceronis scholastico instrumento. 


Id erat parvo Ciceroni ingenium, ut a pueritia non tanti 
litterarum studia faceret, quanti vitae elegantiam externa- 
rumque rerum faciem. Specie capiebatur, nec, procedenti- 
bus annis, illius indolem aetas mutavit. In ipso scholastico 
instrumento comparando maximae ei curae fuit, ne quid 
vile in illo inveniretur, ne quid sordidum: ut recti calami 





Scholasticum 1nstrumentum. 


essent ac politi, ut scalprum in argentea custodia adserva- 
retur, ut cerarum tabellae eburneis ornamentis splenderent, 
capsamque in ipsam, ex citro confectam, invidi ceterorum 
discipulorum oculi converterentur. 


Calamus, scalprum, atramentum, cerae, stilus. 


Scriptorius calamus parva brevisque harundo erat, cuius 
pars extrema sic scalpro acuebatur ut in cuspidem exiret. 
Atramentum solidum erat, colore, ut verbum ipsum signi- 
ficat, plerumque nigro; ex fuligine fiebat, pice vel resina 


exustis. Nec minii usus in litteris exarandis incognitus erat, 
sed ruber ille color in librorum indicibus adhibebatur. Disci- 
puli in ludis id tantum atramenti aqua solvebant quod coti- 
dianus usus posceret. Membranas vel chartas atramento illi- 
nebant, at ceras stilo exarabant. Sti caput alterum acutum 
erat, alterum quadrata lamina terminabatur: illud ad exa- 
randam ceram utile erat, hoc ad ceram exaequandam scriptu- 
ramque delendam. 


Cicero in morbum incidit. 


M. Ciceroni Terentia uxor nuntiavit aliquot iam dies 
filiólum non bene valere. Sollicitam de illo se esse fatebatur. 
« Cibum aspernatur », aiebat; « noctu raro quiescit; difficilis 
et anxius est illi somnus. Interdiu dormitat vel lento collo 
braechioque pendente sedet. Animadverti etiam vespere il. 
lum febricula laborare » Quibus rebus auditis, M. Cicero, 
magna et ipse sollicitudine adfectus, familiarem medicum, 
quem, ut Romanorum mos erat, in servorum numero habe- 
bat, statim arcessivit, eiusque consilio est usus; deinde, cum 
Ciceronis morbus ingravesceret, medicos alios advocavit. 


De Romanorum medicis. 


Eo tempore magna erat Romae medicorum peregrino- 
rum multitudo; nam ab aetate belli Punici secundi coepe- 
rant ex orientis solis partibus Graeci medici Romam fre- 
quentes convenire. Adliciebat eos et splendor urbis et quae- 
stus cupiditas; nulla enim ars erat fructuosior, cum prae- 
sertim illi non omnibus aegrotis se subvenire posse profite- 
rentur, sed certos tantum morbos, certas tantum corporis 
partes singuli medici curarent. Hic febrim levabat, laterum 
dolorem ille; alius cuti medebatur, alius dentibus, alius gut- 
turi, alius oculis; nec qui chirurgus fracta ossa componebat, 
vulneribus idem medebatur aut ventris deformitates manu 
corrigebat. Neque vero medicae deerant quae aegrotantes 
mulieres curarent. 

Quomodo Romanorum medici artem suam exercuerint. 


Medicorum alii operam suam apud privatos praebebant, 
uni familiae, ut qui servi essent, addicti, aut milites apud 
exercitum curabant vel in ludis gladiatoriis gladiatores; 
mercede alii artem suam exercebant, si quis illorum officium 
posceret. Illi qui clinici dicebantur cubantes aegrotos adi- 
bant; ceteri in tabernis quibusdam, sic ornatis et instructis 
ut ad medicinam exercendam idoneae essent, vel consulentes 
audiebant vel aegrotos curabant. Eae tabernae medicinae 
dicebantur. Sero apud Romanos archiairi exstiterunt, qui mer- 
cedem de publico ideo acciperent, ut cives omnes, vel pauper- 
rimos, diligenter curarent. Haec consuetudo, e Graecis pro- 
vinciis translata, aetate nostra ita est vulgata, ut nihil aliud 
populorum cultum atque humanitatem manifestius indicet. 


Cicero a peregrinis medicis curatur. 


Frequentes igitur Ciceronis domum peregrini medici ve- 
nerunt, quibus omnibus maiorem inanitatem inesse patuit 
quam doctrinam. Parvum illi Ciceronem stantem ausculta- 
verunt, iacentem perspexerunt, ventre semel atque iterum 
compresso. Notaverunt etiam quomodo venae moverentur, 
qui calor cutis esset; ex ipsa exserta lingua signa habuerunt. 
Ut brevi praecidam, ea omnia fecerunt quae nostra quoque 
aetate medici adsolent. Decreverunt denique non ante fe- 
brim esse discessuram, quam Cicero febri caruisset, neque 
fore ut ille convalesceret, nisi prius morbo evasisset. Oraculo 
edito magnaque mercede accepta exierunt. Cum domo egres- 
suri essent, unus ex illis, omnibus consentientibus, adiecit: 
«Si forte, quod di avertant, ille decesserit, certum id indi- 
cium erit hune morbum mortiferum fuisse ». 


Ciceronis ancillae maledico sermone de Graecis medicis 
iudicium faciunt. 


Graeci medici tandem discesserunt; quos vetus quaedam 
ancilla, cui Phrygia nomen erat, vultu non benevolo ac 
velut irridens abeuntes est prosecuta. Creverat illa Arpini 

«stantem auscultaverunt ». 


Ciceronis in aedibus, ac domini familiae amantissima erat; 
sed natura morosior, quod vitium aetas provecta auxerat, 
ac lingua tam garrula, ut omnium aures anili loquacitate 
obtunderet. Tum vero conservam quandam adlocuta: 

«Et opera et oleum», inquit, «domino nostro peribit, si 
in filiódlo suo curando suadentibus medicis aures praebebit ». 

Cui illa: 

«Et pecuniam magnam, opinor, est effusurus. Novi 
enim Graeculos istos: medicinam profitentur, lucrum li- 
gurriunt. Nummos illi concupiscunt, nec quicquam aliud: 
ut mel muscae, ut pueri nuces ». 

Tum Phrygia: « Recte, hercle, id dicis. Num antequam 
medici isti ex Graecia venerunt plures homines Romae morie- 
bantur? Num mala valetudine Romani perpetuo laborabant? 
At Cato ille sapiens, quem memorant Graecos medicos odisse, 
integris viribus, ut saepe dominum nostrum commemoran- 

tem audivi, ad extremam senectutem pervenit. Quin etiam, 
si quis forte ex familiaribus suis in morbum inciderat, ipse 
medendi rationem inveniebat, ipse parabat emplastra, vel 
purgatoria medicamenta aegrotis sorbenda porrigebat ». 


Veteres morborum curationes. 


Cum altera cachinnans adnuisset, Phrygia, conservae ad- 
sensu elata, tamquam magister ex cathedra adiecit haec: 

«Herbis enim ea aetate morbi omnes curabantur, vel 
quorundam animalium adipe, vel etiam pane, melle, oleo, 
aceto. Àn putas me, hac aetate anum, quomodo morbi cu- 
rentur prorsus ignorare? Memini me, cum huius familiae 
pueri interdum lippitudine laborarent, illorum oculos violis 
atque croco curare, in aqua ex imbre collecta cum myrrhae 
granulo incoctis. Triduum non intererat: morbus totus abe- 
rat. Quid opus est medicis? Num purulenta vulnera aptius 
curantur quam si asphodeli folia imponas? Dentes putre- 
scere coeperunt: cotidie mane salem sub lingua contine, 
donee liquescat; non iam putrefient. Dentium dolore la- 
boras? Cucurbitae carnes, absinthii suco ae salis micis im- 
mixtis, hune dolorem penitus tollent. Maius dicam: dentes 
dolore immunes fient si quis illos quotannis testudinis san- 
guine colluere consueverit. Huius familiae servulus morbo 
regio quondam laborabat; sinapi in cucumeris suco infusum 
illum exsorbere iussi: medicamentum paraveram, manibus 
ipsa meis poculum praebui. Quid plura? Tam cito ille ad 
sanitatem revertit, ut ne haedi quidem adeo sint alacres». 


Cicero convalescit. 


Per aliquot continuos dies Cicero graviter aegrotavit; 
nec interdiu nec noctu febris remittebatur. Solliciti parentes 
illum absurda verba edentem audiebant: « Lamia adest », 
delirans clamitabat, « apage illam, mater! Canem domesti- 
cum, pater, copula vincito: ingentes illius ex humeris alae 
proveniunt. En advolat, me miserum: omnes peristylii pas- 
serculos in ipso aere voravit ». 

Febri tandem carere coepit. At inquirenti matri morbi 
causa iam apertissime patuerat; nam cum Cicero ventri 
ac gutturi nimis servire consuevisset, ac saepe, clam paren- 
tibus et ipsis servis, cibis ad concoquendum difficilibus se 
ingurgitaret, iamdudum cruditate laborare coeperat. leiunia 
illum ad sanitatem redegerunt, non medici. 


De M. Ciceronis domo in colle Palatino. 


Saepius Cicero Marcum, patrem suum, cum Terentia 
uxore colloquentem audiverat, cum diceret: « Romae equi- 
dem nullas privatas aedes his nostris pulchriores esse arbi- 
tror. M. Crassi haec domus ante fuit, viri et eloquentia insi- 
gnis et exquisitissimo in omnibus rebus iudicio; cui tam 
bene habitanti quis tum non invidit? Neque immerito; 
nihil enim hie desideratur. In Palatino colle haec domus 
aedificata est, ubi omnes fere Romanorum principes, rei 
publieae regendae periti, domicilium habent. Hine forum 
adiacet, ex altera parte Circus. Medium Romae locum habi- 
tamus, nec quicquam, si Capitolium exceperis, in hac urbe 
nobilius habetur. Permagno, fateor, has aedes emi; tanti 
mihi constiterunt, ut nulla suburbana villa, sit licet ampla 
et sumptuosa, carior sit. Me tamen has aedes emisse nun- 
quam paenitebit ». 


Parietes, camerae, pavimenta. 


In M. Ciceronis domo omnia nitebant. Parietum alii 
picti erant, alii marmoreis crustis distincti; camerae vero 
laquearibus (quae etiam lacunaria dicebantur) exornatae 
erant auro obtectis, saepe etiam ebore variatis. Singula 
laquearia tamquam figuram quadratam marginibus efficie- 
bant, cuius pars media locus dicebatur. Hunc locum vel 
parvis picturis vel ornamentis ex gypso artifices comple- 
verant. Nee minor erat pavimentorum splendor, quae ita 
tessellis ad variarum rerum effigiem structa erant, ut hic 
flores exhiberent, illic aves vel pisces vel arbores cum ipsis 
fructibus vel humanas facies. Tessellae plerumque ex secto 

marmore factae erant, interdum ex vitro vel ex onyce vel 
etiam ex auro. Haec omnia parvulus ille Cicero laetus mi- 
rabatur, iam inde a puero luxuriae et elegantiae cupidus. 


« Nosce te ipsum ». 


Unam tantum figuram in triclinii pavimento aequo animo 
spectare non poterat oculosque ab illa pavescens aver- 
tebat; nam tessellarii corpus ibi nudis ossibus cohaerens 
effünxerant rogo impositum, nigris quibusdam uncisque li- 
neis pyrae flammas simulantibus, nigrum ipsum ac mem- 
bra horrendum in modum distorquens. Subter id Graecis 

«corpus rogo impositum » 


litteris inscripbum erat: « Nosce te ipsum ». Sapientis enim 
esse Romani putabant in ipsa conviviorum laetitia moriendi 
necessitatem non oblivisci. At Ciceronis filius ubi primum 
Graecum sermonem discere coepit et Graecum illum titulum 
Latine vertere potuit: « Cibi fastidium », inquit, « iniciunt 
ista; memetipsum equidem ignorare malo, quam languenti 
stomacho conviviis adesse ». 


De Romanorum lectis. 


In domestiea M. Ciceronis supellectile nihil pretiosius 
erat quam lecti et mensae. Lectorum apud Romanos multa 
genera erant. Lectus cubicularis is dicebatur qui in cubiculis 

esset, dormientibus vel cubantibus aptus; qui in tricliniis 
tricliniaris; alii alio nomine indicabantur. Si quis littera- 
rum studiis deditus erat, lecto lucubratorio utebatur, ubi 
per multas horas quiescendo meditari posset vel legere vel 
aliquid in tabellis adnotare. Id omnibus lectis commune 
erat quod pedes spondam, fasciae vel lora (institae dictae) 
culcitas sustinebant. 


De lectorum partibus. 


Sponda ligneum quoddam firmamentum erat, quattuor 
vel sex pedibus fultum, obtentis institis toros et culcitas 
sustinens. Bina adminicula singulis spondis adnitebantur, 

Lectus cubicularis. 


quorum alterum, super iacentis caput eminens, fulcrum di- 
cebatur, alterum, parietem obtegens, pluteus. In divitum 
aedibus lectorum plutei et fulcra, ex pretiosis lignis con- 
fecta, aureis et eburneis laminis ornabantur. Toris et cul- 
citis séragula vestis insternebatur. Instrato lecto lintea vestis 
cireumducebatur, cui nomen (oral erat. Pauperum lecti, gra- 
bati dicti, fulero et pluteo carebant. 

Pulvinis quoque Romani utebantur, nec solum in lectis, 
sed etiam in sedilibus, nec solum ad caput fulciendum, sed 

etiam ut tricliniaria loca distinguerent. Pulvini quadratis 
stragulis fiebant, tomento repletis. Pulvinus dormientis ca- 
put sustinens cervical dicebatur. 


De Romanorum mensis. 


Varius apud Romanos mensarum usus erat; mensis enim 
et argentarii et institores utebantur, privati etiam homines 
in aedibus suis: hi ad domesticos usus, argentarii vero ut 
nummos in parvos acervos congestos haberent, si quis 
nummos nummis commutare vellet (idem fere apud anti- 
quos erat mensa, quod apud nos « banca »), institores ut quae 
venalia haberent praetereuntibus proponerent. Ditiores vero 
homines complures magni pretii mensas possidebant, ut 
apte et magnifice cenae in tri- 
clinio instrui possent; quarum 
alias, ad divitiarum ostenta- 
tionem adhibitas, argento esca- 
rio et potorio onerabant (abaci 
hae mensae dicebantur), alias 
iuxta convivas poni iubebant, 
ut repositorium et vini lagoe- 
nas sustinerent. 


De varia mensarum forma. 


Forma quoque mensarum 
varia erat, cum aliae quattuor 
pedibus, aliae tribus, aliae, 
pede uno niterentur. Haec Ro- 
mani monopodia vocabant, ac 
tune primum in Italiam inve- 
xerunt, cum Asia devicta est. 
Ingenti pretio emebantur; sin- ANonsa: 
gulari enim artificio perfecta 
erant, cum pes affabre excultum orbem sustineret, vel ebore 
confectum vel ex pretiosissimo ligno excisum. Huius mensae 
pedem írapezophórum vocabant. Mensa tripes ex vilissimo 

ligno plerumque conficiebatur, eiusque locus in pauperum 
supellectile erat. At mensae trinis pedibus praeditae, Del. 
phieae cortinae formam referentes, atque ob id Delphicae 
dictae, inter sumptuosas habebantur. 


Cicero in Campum Martium ducitur. 


Sextum annum Cicero agebat, cum casus quidam incidit, 
cuius recordatio ex illius memoria numquam excessit. Duxe- 
rat ilum paedagogus in Campum Martium hora fere quinta. 
Cum mense lunio exeunte aestatis calor Romae iam ingra- 
vesceret, magna et varia multitudo eo convenerat, ut ni- 
miam Fori frequentiam fugeret. Alii otiose ambulabant; 
ali equitando vel luctando corpora exercebant; ali cum 
amicis colloquendo tempus terebant vel, ut fieri solet, de 
praetereuntibus iudicium et censuram faciebant. Constat 
enim nullam civitatem Romana maledicentiorem fuisse. 

Cicero animadvertit multorum ora in se esse conversa. 
« Heus tu!», aiebant invicem, « vidistine parvum illum pue- 
rum? Ciceronis illius filius est qui ante hos paucos annos 
consul fuit ». 

Anno enim sexagesimo tertio a. Chr. n. M. Cicero ad 
consulatum pervenerat atque, Catilinae coniuratione oppres- 
sa, magnam se gloriam adeptum esse arbitrabatur. Sed 
quamquam vir inanissimus optime se de re publica meruisse 
perpetuo praedicabat, neque ulla alia de re libentius loque- 
batur, de illius consulatu non idem iudicium omnes facie- 
bant. Laudi alteri illi dabant quod gravissimum periculum 
rei publieae Romanae impendens impigre et strenue re- 
movisset; illum contra alteri criminabantur quod Catilinae 
socios indemnatos interfici iussisset. 


Quid de Cicerone patre audierit. 


Dum igitur Cicero cum paedagogo ambulat in Campo 
Martio ac puerili modo de unoquoque occurrentiun civium 
ex illo sciscitatur, ille vero, quasi aliud agens, lente ac negle- 
genter ad interrogata respondet, in suspectos quosdam ac 

male animatos homines inciderunt, qui obliquis oculis adu- 
lescentulos ex equestri ordine certaminibus gymnicis corpora 
exercentes spectarent. 

«Sic Romae fit», aiebant; «divites ludendo tempus te- 
runt, pauperes fame pereunt ». 

Suecincta tunica, incompti capilli, sordidi crassioresque 
calcei plebeios homines declarabant. Quorum unus, cuius 
in oculis sinistrum quoddam lumen elucebat, parvo Cice- 
rone appropinquante, murmurare coepit: 

«Pusionis istius pater, qui se patrem patriae vocari 
gloriatur, quantum mali ipsius capiti impendeat, prorsus 
non videt». 

Atque elatiore voce: 

« Refer haec, puerule, patri tuo: illum non * patrem pa- 
triae' plebs Romana vocat, sed *sicarium ', qui nulla iudicum 
sententia liberos cives ad supplicium duci iusserit ». 

Expalluit paedagogus, arreptaque manu puerum secum 
trahebat, metu captum ac semel atque iterum rogantem: 
«Quid homini illi nobiscum est? Quid sibi vult? Hunc 
virum numquam apud patrem meum vidi; nos tamen ille 
probe videtur nosse ». | 

Celeriter discedentes homo sequebatur: « Tristior pater 
tuus vivet, male peribit. Sabinam enim anum interrogavi, 
divina mente praeditam, ut cognoscerem quomodo ille esset 
obiturus ». 

substitit paulum Cicero, subitaque sollicitudine cor- 
reptus, frustra paedagogo obsistente, audacter rogavit: 

« Quidnam illa tibi respondit? dic, age». 

Tum ille, acerbo cum risu puerum intuens: 

« Quid ? Qui laqueo civium gulas fregit, ipse iugulatus pe- 
ribit. Fiet id aliquando: memento. Haec Catilinae ultio erit ». 

landem, ducente paedagogo, puer ex illa multitudine 
evasit. 


Lex in M. Ciceronem lata. 


Magis in dies palam fiebat, quanto odio M. Cicero plebi 
Romanae esset, cum praesertim P. Clodius, quem M. Ci- 

cero inimicissimum habebat, C. Iulio Caesare favente, po- 
pularem invidiam in illum, quocumque modo poterat, con- 
citaret. Ad id res est adducta, ut, si quando parvus Cicero 
cum paedagogo vel remotioribus urbis locis ambulatum 
exisset, infimae plebeculae pueri, ubi primum illum agno- 
vissent, statim clamare inciperent: « M. Ciceronis filius adest; 





«maledictis puerum obruebant, lapidibus incessebant ». 


depellamus illum. Cur patimur eum inter nos versari? Quin 
manus in illum inicimus ? ». Iidem maledictis puerum obrue- 
bant, lapidibus incessebant, vel contumeliose intuentes con- 
sputabant. 

P. Clodius tandem, qui, quamquam nobili loco natus, 
ad plebem transierat et tribunus plebis creatus est, legem 
tulit ut, si quis indemnatos cives necavisset, ei aqua et igni 
interdiceretur. M. Cieero sensit se hac lege peti, atque ex 
Italia discedere sponte properavit. 

M. Cicero in exsilium proficiscitur. 


Iamdudum Cicero notaverat patrem tristem et taciturnum 
factum rarius foras exire, rarius amicos et familiares apud 
se accipere; magnam diei partem illum, ut qui anxia cura 
premeretur, obducta fronte cogitabundum per aedium con- 
clavia ambulare: tablinum exhedra mutare, exhedram oeco; 
celerius interdum ire, interdum defixis oculis consistere. Ma- 
trem etiam plerumque silere vel, lacrimis obortis, cum fide- 
lissimis ancillis colloqui. Cum vero Tullia soror ex coniugali 
domo parentes visura venisset, numquam cum maitre sine 
suspiriis esse locutam, aut sine lacrimis discessisse. 

At quadam die, quamquam in aedium parte ab atrio 
remota sub paedagogi custodia versabatur, flebilem quan- 
dam feminarum vociferationem audivit atque cum eiulati- 
bus ancilarum ipsius matris lugentis querimonias. Custo- 
dem adlocutus: « Quid fit?», Cicero ait, «tristius aliquid 
accidit, opinor ». 

Obmutuerat ile; ne unum quidem verbum tota die 
protulit. 

Cum advesperavisset, neque adhuc pater, ut consueve- 
rat, puerum ad se adduci iussisset, vetus quaedam ancilla, 
quae absente matre matris vices sustinebat, casu Ciceroni 
obvia venit. Cui roganti quid novi afferret, paulisper prius 
cunctata, tandem respondit: 

«Romam pater tuus reliquit; iniquae legi obnoxius in 
exsilium est profectus ». 

Quo nuntio accepto, Cicero vix se tenere potuit quin 
magnam vim lacrimarum profunderet. 


Pater abest. 


Postquam M. Cieero in Graeciam est profectus, illius 
domus Romae maeroris et aegritudinis plena erat. Diem 
tristem tristior dies subsequebatur. Unum solacium erat 
quod crebrae epistulae a viro missae saepissime Terentiae 

adferebantur, quas illa cum legeret lacrimis prope delebat. 
Nam M. Cicero, qua inconstantia fuit, tantum in rebus se- 
eundis superbum et gloriosum se praebuit, quantum in ad- 
flictis querulum et demissum. Scribebat enim: « Conficior 
maerore, mea Terentia, nec meae me miseriae magis ex- 
cruciant quam tuae vestraeque » Vel etiam: « Cum aut 
scribo ad vos aut vestras lego, conficior lacrimis sic, ut 
ferre non possim ». Quae verba magis infirmam muliercu- 
lam decere opinamur quam virum Romanum, eumque con- 
sularem. 


De re vehiculari apud Romanos. 


Quoniam mentio incidit de crebris litteris a "Terentia 
acceptis, cum illa Romae moraretur, vir eius in Graecia 
exsul esset, suspicor nonnullis puerorum hane historiólam 
legentium audiendi studium iniectum esse quomodo anti- 
quis temporibus litterarum commercium vel publice vel 
privatim se haberet. Publicum officium, quod nos «la po- 
Sta » vocamus, Romani vario nomine indieabant, cum illud 
cursum publicum, cursum vehicularem, cursum fiscalem, rem 
raedariam vel vehicularem dicerent, ne nomina omnia per- 
sequar, quae varia et multa sunt. 

Cursum publicum primum a Dareio, Persarum rege, exoco- 
gitatum illi qui post Alexandri Magni mortem in illius im- 
perium suecesserant in ipsorum regnis instituerunt. Sed in 
re vehiculari ordinanda Romani longius quam ceteri populi 
provecti sunt. 

Illud tamen animadvertendum est, quod apud antiquos 
cursus publicus uni tantum rei publicae administrandae ne- 
cessitati subveniebat. Ut privatae litterae ad eos quibus 
inscriptae erant adferrentur privati ipsi suis opibus et im- 
pensis curabant. 

Cursus publicus celerior et constantior ab Augusti tem- 
poribus factus est, postquam Augustus iussit modicis inter- 
vallis per militares vias vehicula disponi, quo facilius co- 
gnosci posset quid in provincia quaque gereretur. 

Cursus publicus ab Augusto ad Constantinum. 


Ab Augusti usque ad Constantini aetatem, Romani im- 
peratores in cursu publico aptius constituendo multum pro- 
fecerunt. Rei vehiculari Romae praefectus praetorii, in provin- 
elis praesides, praeerant, quorum singuli administro quodam 
utebantur, qui praefectus vehiculorum vocabatur. Singulae 
autem provinciae ita in partes discriptae erant, ut, quibus 
locis equi stationarii mutandi essent, omnia reperirentur 
quae cursus publici necessitas posceret. Huic officio manceps 
quidam erat praepositus. 


De epistularum commercio inter privatos. 


Ciceronis temporibus, si quis in re publica eminebat, 
frequentes ei epistulae mittendae erant: ad familiares, ad 
amicos, ad potentiores civitatis viros. Magnam igitur ía- 
bellariorum multitudinem inter servos alebat, qui litterarum 
fasciculos ad inscripta nomina perferrent. Tabellariorum ce- 
lerrimi cursores dicebantur; longiora itinera hi capessebant. 
Litterae quae locis disiunctissimis maximeque diversis red. 
dendae essent, iis plerumque tradebantur qui illuc iter face- 
rent. Cum vero litterarum commercium ingentem sumptum 
privatis adferret, qui in amicitia erant consuerant inter se 
ita subvenire, ut alter alterius cursoribus invicem uteretur. 
At si propter commorationem tabellariorum et cursorum 
nemo erat cui litterarum fasciculus traderetur, litterae ali- 
quot dies in manibus illius qui scripserat inertes manebant. 


M. Cicero ab exsilio revocatur. 


M. Ciceronis exsilium non diuturnum fuit. Ánno enim 
postquam ille Romam relinquere coactus est, Senatus de- 
crevit ut in patriam revocaretur, summo studio de eius 
reditu C. Calpurnio Pisone adnitente, cui, ut supra diximus, 
Tullia nupserat. Maerorem "Terentia deposuit totaque fa- 
milia ex magna aegritudine recreari coepit. Parvulus tum 
Cicero annum octavum agebat atque, cum ea sit puerorum 

natura, ut ad laetitiam procliviores sint quam ad aegritudi- 
nem, magnopere gaudebat familiae faciem esse mutatam. 
Iam Terentia coeperat domum ut ante diligenter servare, 
aequo animo ancillis imperare, omnia intus sic disponere, 
ut si redeuntem maritum brevi esset acceptura. 


Nuntius tristis de Pisone adfertur. 


Sed hominum fortunae in dies mutantur. Quadam die 
una ex ancillis Tulliae Ciceronis domum primo mane adiit 
atque concitatis verbis ab ostiario petiit ut in conspectum 
Terentiae statim admitteretur. Venia impetrata  Terentiae 
cubiculum introiit eique tabellas raptim a Tullia exaratas 
trementi manu porrexit. Quibus lectis Terentia primum 
expalluit ae mutescens inscriptas litteras semel atque ite- 
rum relegit, quasi oculis suis vix confisa; deinde: «O me 
miseram! » clamare coepit, «o me perditam et adflictam! ». 
Seripserat enim Tullia: « Piso meus, repentino morbo cor- 
reptus, aegrotat graviter ». Terentia, ubi primum improvisus 
ille dolor paulum requievit, domesticas ancillas adlocuta: 
«Ferte cito vestem meam», inquit (nondum enim a lecto 
surrexerat); «ferte tunicam, strenue, stolam, ricinium etiam. 
Agite, heus! Ocius! Quid cessatis, ignavissimae? Statim 
foras exeam oportet ut Tulliólam, filiam meam, quam 
primum conveniam ». 


Piso moritur. 


Dicto citius ancillae dominae paruerunt; iamque Teren- 
tia, stola illa induta qua Romanae matronae vestiri sole- 
bant, si foras essent exiturae, aedium in atrio, aegre moram 
illam ferens, pedisséquas exspectabat, cum ipsam Tulliae 
nutricem conspexit e vestibulo aedes intrantem atque in 
limine haesitantem. Haec anus Tulliam a nuptiarum die in 
Pisonis domum secuta erat, eamque Tullia tamquam alteram 
matrem diligebat; aetatis provectae mulier, sed obvia atque 
affabili natura, facie plerumque hilari, argutis oculis; tum 
vero adeo tristis et conturbata, adeo squalida, ut ipsi capilli 

incompti, ipsa sordida ac discincta vestis, magna illam celeri- 

tate ac festinatione aedes dominae suae reliquisse indicarent. 
Roganti Terentiae: «Quid mihi nuntias? Loquere», re- 

spondit: « Gaius decessit » Nee verbum ullum adiecit. 


Pisonis funus indicitur. 


Saepe mater parvum Ciceronem monuerat, si forte ille 
in atrio versaretur, ne ultra limina in vestibulum procederet: 
multa in publico fieri quae ingenuum puerum nosse non 
oporteret. Sed mos est puerorum parentum praeceptis in- 
terdum non obtemperare; neque vero Cicero tam docili 
animo fuit, ut à ceterorum puerorum consuetudine unus 
discederet. Accidit igitur ut, postridie eius diei quo Piso 
decesserat, Cicero, cum forte paedagogus abesset, peteret ab 
ostiario ut vel minimam horam praetereuntes in via sibi 
liceret adspicere. Abnuit primum ostiarius; at tandem flagi- 
tanti puero morem gessit. 

Qui quidem, postquam in media via fuit, praeconem lugu- 
bri veste indutum conspexit magna voce clamantem: « C. Cal- 
purnius Piso, Quiris, leto datus est». Haec verba, a remo- 
tissima antiquitate tradita, idem significant atque: « Piso, 
Romanus civis (Quiris) decessit (leto datus est) ». 


Parvi Ciceronis dolor. 


Quantum doloris Cicero ceperit, cum, repentino illo nun- 
tio casu quodam accepto, sororis virum mortuum esse co- 
gnovit, difficile est. dictu. Nam Piso, vir singularis humani- 
tatis ac suavissimis moribus praeditus, parvum Ciceronem 
tam carum habuit, ut maioris fratris loco illi potius esset 
quam adfinis; nec quiequam unquam praetermisit quin adu- 
lescentulum sibi conciliaret. Singultiens igitur Cicero domum 
celeriter repetivit, in cubiculum suum confugit nec cibum 
toto die ullum cepit. Mater aberat maximaque ancillarum 
pars illam ad Tulliam comitatae erant. Quae domi manse- 
rant, de repentino Pisonis obitu maerentes colloquebantur. 
Puer solito neglegentius adservabatur. 

Pisonis funus paratur. 


Dum Cicero solus ac tristis vel lectulum suum premit, vel 
aedium conclavia tamquam obstupefactus pererrat, Teren- 
tia Tulliae aderat, exstinctum virum perpetua lamentatione 
deflenti. Extremum morientis spiritum uxor exceperat, ocu- 
Jos operuerat, anulum, ut mos erat, detraxerat. Deinde, post- 
quam, id quod vetus Romanorum ritus poscebat, ter virum 
conclamavit, in remotissimum oecum recesserat ut libitinarn 
funus pararent. 


De libitinariis. 


Libitinarii i dicebantur quibus mortuorum exsequiae 
commissae erant, magnamque circa se ministrorum multi- 





«corpus in aedium atrio iacuit ». 


tudinem habebant qui singula curarent. Instrumentum fu. 
neris suppeditabant, ut sandapilam, lectum fwnebrem, fere- 
irum ; cornicines, tibicines, praefícas iidem conducebant. Qui 
libitinariam exercebant, maximos quaestus ex ea arte facie- 

bant; quae tamen, cum indecora ac turpis videretur, non 
minorem ignominiam adferebat quam lucrum. Libitinarii ob 
id vocabantur, quod Lbitina Venus vetus Mortis appel- 
latio fuit. 


Mortui Pisonis expositio. 


Dies septem mortui Pisonis corpus in aedium atrio iacuit. 
Illud ollinctores, humi prius depositum ac frigida aqua 
ablutum, deinde accurate lautum atque perunctum, po- 
stremo praetexta toga indutum in funebri lecto composue- 
rant ibique odores adsidue incendebant. Virentis piceae rami 
per illos dies foribus adiacebant; flentes ancillae illos iuxta 
Pisonis mortem adposuerant, quod funebre indicium esset. 
Iacentis Pisonis vultum unus e pollinctoribus in cera im- 
pressit, quae ad sem- 
piternam illius me- 
moriam in atrii ar- 
mariólo adservaretur. 


Piso effertur. 


Octavo die post- 
quam decessit, Piso 
a vespillonibus ex &e€- — «funebris pompa magno sumptu ducta est». 
dium atrio est ela- 
tus, ut ad ustrinam extra pomerium deferretur atque in 
rogo ibi exstructo cremaretur. Vetabant enim leges corpus 
mortuum intra urbis moenia comburi. Funebris pompa ma- 
gno sumptu et magnificentia ducta est. Dissignatores, utrim- 
que dispositi, curabant ne quid funebrem pompam turbaret, 
ut omnia recte ac rite procederent. Praecedebant cornicines 
et fidicines, qui quidem, quacumque funus transibat, acuta 
cum gravibus temperantes, mixto ingentique sono praete- 
reuntium aures complebant. Subsequebantur qui ferales fa- 
ces agitabant, cum iisque conductae aliquot feminae (prae- 
fícae dicebantur), quae, mercede accepta ut lugubres eiula- 
tiones ederent, clamore magno fictum ostentabant dolorem. 

Quarum una interdum, ceteris tacentibus, maesta quadam 
naenia exstincti viri, qui efferebatur, laudes canebat. 


Pisonis feretrum. 


Post ululantium praeficarum turbam ii lento gressu pro- 
cedebant, qui cereis imaginibus ad ora aptatis maiores, ut 
supra diximus, simulabant. Virilis sexus consanguinei fere- 
trum deferebant: iacebat Piso in lecto eburneis pedibus or- 
nato, purpureis vestibus instrato, ac sic positus, ut omnes 
illius faciem videre possent. Post feretrum propinqui om- 
nes utriusque sexus veniebant cum ipsa Pisonis uxore. Servi 
complures, quos Piso testamento manumiserat, feretrum pil- 
leati sequebantur. Ea erat enim Romanorum consuetudo, ut 
liberti pilleo caput tegerent. Cum ceteris, ad exsequias co- 
honestandas, magna multitudo convenerat familiarium, no- 
bilium virorum, clientium. 


Tulliae dolor. 


Muti procedebant omnes. Passis capillis vestituque squa- 
lido Tullia multis cum lacrimis feretrum prosequebatur, me- 
dium locum inter propinquos tenens; saepiusque misera 
pectus plangebat vel genas lacerabat unguibus. Constat 
Romanorum legem antiquissimam sanxisse ne mulieres in 
funeribus nimium dolorem ostenderent, sed quod lege vetitum 
erat consuetudine concedebatur. Deos etiam interdum vo- 
cabat ut exstinctum virum sibi redderent. Parvus Cicero 
comitabatur, illius vestibus adhaerens, magno et ipse dolore 
permotus, quamquam nondum e pueris excesserat, quae aetas 
omnia leniora facere solet. 


Pisonis laudatio funebris. 


Postquam in Forum ventum est, tum tibiae acutius ca- 
nere, cornua graviorem bombum edere, praefícae miserabi- 
lius eiulare. Undique tunieatus popellus adeurrebat, funus 
spectaturus. Cum autem funebris pompa ad Rostra perve- 
nisset, improviso silentio facto, unus ex Pisonis propinquis 

laudationem funebrem de more pronuntiavit. Proavorum 
gloria et rebus gestis commemoratis, Pisonis honores recen- 
suit, virtutes laudavit, de summa illius in absentem socerum 
fide praedicavit. Maiorum imagines proavorum simulacra 
reddentes, circum feretrum dispositae, quasi laudantis verba 
audirent, sollemni ritui religionem addebant. 


Pisonis corpus crematur. 


Feretrum qui gestabant post habitam laudationem rur- 
sus humeris impositum ad ustrinam detulerunt. Funesta ibi 
facie rogus ex usto nigrantique ustrinae solo eminebat; lignis 
in arae formam congestis exstructus erat, pice, siccis foliis, 
murra inter ligna immixtis, quo facilius materies ignem 
conciperet. Virentes cupressorum rami lateribus intexti ro- 
gum obtegebant. 

Pollinctores Pisonis corpus cum ipso lecto rogo impo- 
suerunt; deinde familiares ture, unguentis, odoribus adsper- 
sum florum corollis ornaverunt. Tum, postquam infelix illa 
uxor, Tullia, « vale» dicto supremum osculum mortui viri 
in fronte impressit, admotis facibus rogus est incensus. 

Ubi primum corpus cum materie totum exarsit, Tullia, 
ablutis manibus, ossa legit, vino respersit, in olla quadam 
condidit. Postridie Pisonis cineres, unguentis immixti atque 
in urna cum exustis ossibus compositi, in maiorum sepulcro 
humati sunt. 


De M. Ciceronis reditu. 


Maeror parvi Ciceronis de Pisonis obitu non diuturnus 
fuit; cito enim puerorum dolores mitescunt. Magnum in- 
super gaudium paulo post adtulit illi Marci patris reditus. 
Redeuntem populus Romanus magna cum laetitia accepe- 
rat; neque tamen illum fallebat quantum res Romanae 
essent mutatae: Senatus auctoritatem imminutam, incer- 
tum vulgus, nobilium plerosque dubios et cunctantes; Cae- 
sarem, vel absentem, plurimum posse. Sed M. Cicero, quam- 
quam rei publicae statum bene noverat, summopere nite- 

batur ut, quantum posset, amissam gratiam apud cives rc- 
cuperaret. 

Nee quiequam ille, postquam ab exsilio rediit, antiquius 
habuit, quam ut ipsius domus in monte Palatino rursus 
aedificaretur. Priorem domum enim furor plebis a P. Clodio 
concitatae funditus everterat. 


M. Cicero aedificat. 


Iam novae aedes surgebant, magnaque operarum multi- 
tudo officium suum exsequebantur. M. Cicero ipse, si quid 
otii erat, multam diei partem ibi terebat: colloquebatur 
cum redemptoribus, fabros, si quid rectius agendum erat, 
admonebat, adlatam materiem recognoscebat. Patri filius 
aderat rei novitate inductus atque omnia inspiciendi stu- 
diosus. Saepe etiam, absente patre, cum paedagcgo in exstruen- 
dae domus area versabatur. Sed quadam die, repentino tu- 
multu exorto, atrocius quiddam factum est. 

Vagabatur enim Cicero otiosus in area, gravique vultu, 
ut pueri solent, tamquam si ipse aedificandi artis peritissimus 
esset, aliquot quadratos lapides ex ordine positos recensebat, 
cum de improviso magnus clamor exauditur. 


Plebs Romana tumultuctur. 


Armati homines aream invadunt, fabros inde expellunt, 
incohata opera disturbant, proximam Q. Ciceronis domum, 
M. fratris, lapidum coniectu frangunt, accensis facibus flam- 
mis dare conantur. Interea seditiosi viri vicatim ambientes 
plebem sollicitant. Maior in aream concursus fit. Omnia tur- 
bae ac terroris plena erant. Fugiens Cicero paedagogum una 
fugientem rogavit: 

«Cur hi homines in aream nostram tanto furore insae- 
viunt ? ». 

Cui ille: « Noli id quaerere; ebrii sunt ». 

«Si ebrii sunt, cur patrem meum unum vituperant ? Cur 
unum illum oderunt? Clamantes complures audivi: * Pereat 
M. Cicero! v. 

Tum paedagogus: « Clodius ille, qui tantopere nisus est 
ut pater tuus in exsilium pelleretur, cum se victum putet, sic 
fortasse acceptam ignominiam ulcisci conatur ». 


Cicero apud patrem in Tusculano commoratur. 


Iam Cicero, undecimum annum agens, prima studia in 
ludo perfecerat, cum pater illum Graeco cuidam servo tra- 
didit, eximia doctrina praedito, cui Dionysio nomen erat, 
severiore disciplina excolendum. Consueverat tum M. Cicero 
magnam anni partem in Tusculano commorari, quae loca 
summopere diligebat, diuque procul abesse ab urbe, post- 
quam Romae, Caesare et Pompeio principatum obtinentibus, 
pristinam auctoritatem amiserat. 

Venit igitur Cicero plus librorum secum adferens quam 
discendi cupiditatem, atque, cum magis illius animus ad 
vitae lautitias quam ad studia inclinaret, libentissime se 
in Tusculano esse fatebatur; quicquid enim adspexerat, luxus 
atque opulentiae indicium erat. 


De Tusculano. 


Iocans saepe M. Cicero filio suo secum colloquenti: 
« Haec villa», aiebat, «aequalis tua est ». Coeperat enim Tu- 
sculanum eo ipso anno instruere quo Cicero filius natus est. 
Cireumiacentes hortos signis in Graecia emptis ornaverat, 
interiores aedes pretiosa supellectile instruxerat, bibliothe- 
cam accurate ordinaverat, libris compluribus in bibliothecae 
armaria digestis. In libris comparandis consilio est usus 
T. Pomponii Attici, qui eo tempore in arte libraria excellebat. 


De Romanorum villa urbana. 


Duo apud Romanos villarum genera erant: altera villa 
urbana dicebatur (vel villa pseudourbana, vel meritorvum), 
altera v?lla rustica. Villae urbanae ad dominorum volupta- 
tem aedificatae erant, villae rusticae ad ea omnia suppedi- 
tanda quae agrorum cultus poscebat. Villae urbanae ple- 
rumque a peristylio adibantur, non, ut aedes urbanae, per 

vestibulum et fauces, ab atrio, largiusque aere fruebantur et 
sole. Cum vero rus, patentibus agris, laxum spatium ad 
aedificandum praeberet, plura in illis triclinia aedificari 
mos erat, ampla item cubicula, vel separata illa domus 
membra quae diaetae vocabantur. Singulae diaetae plura 
conclavia aut cubicula capiebant. Neque externae fenestrae 
deerant, sed et in triclinio discumbentibus et in cubiculo 
iacentibus agros, vineas, colles latissimis fenestris licebat 
prospectare. Nam praeter cubicula ad dormiendum idonea 
alia parva conclavia in cubiculorum modum aedificata erant, 
in quibus, si quis vellet, tranquillo in otio interdiu morari 
poterat legendo vel meditando vel quiescendo. 


De villa rustica: cortes et piscinae. 


Binae cortes in villis rusticis erant exstructae, quibus in 
mediis singulae piscinae haud mediocri amplitudine sitae 
erant vel solo impressae vel caeso lapide cavatae. Harum 
piscinarum interior ad id adhibebatur, ut boves ex agris 
reducti, oves ex pabulo redeuntes ceteraque animalia et 
bibere possent et aqua perfundi; aves etiam aquaticae ibi 
innabant. In exteriore piscina et coria et lupini macera- 
bantur, et quicquid diu aqua molliri oportebat. 


De villae rusticae parte interiore. 


Circum interiorem cohortem plurima conclavia aedificata 
erant. Ibi et eiicus habitabat, qui familiae rusticae praee- 
rat; ibi et cellae serviles erant, et rustica balnea; valetud:- 
narium, etiam in quo aegroti servi curabantur, et ergastu- 
lum, ita aedificatum, ut deterioribus servis poenae locus 
esset. 

Bubiia et equilia prope culinam sita erant, ne modico 
calore unquam carerent; amplior enim culina in villa rustica 
erat quam in urbe, neque aptior alius locus in villa vide- 
batur quo, maxime tempore hiberno, servi congregari pos- 
sent et iuxta focum quae domi facienda essent sedentes 
perficere. 


ins. 


De reliquis villae rusticae aedificiis. 


Granaria, quo post messem rustici servi frumenta conge- 
rebant, et cella vinaria, in qua vinum fermentari sinebatur vel 
in amphoris diffusum servabatur ut inveterasceret, separatim 
opportuno loco aedificata erant. Ad septemtriones spectabant, 
nam calor et nimius humor frumento nocere solet et vino. 
Fructus vero, ex arboribus suo tempore decerptos, in hor- 
reo quodam servabant, Graeco nomine oporotheca dicto. Foe- 

«in urceolis vel amphoris ». 


num in foenil?i condebatur, quod aedificium quam maxime 
a ceteris separatum erat propter incendii periculum. Oleum 
ex oleis forculari expressum, atque in urceolis vel amphoris 
conditum in cella olearia servabant. Villae rusticae et are? 
et horrea alia adiacebant, et nubilariwm, quo agricolae, si 
improvisa tempestas coorta esset, demessas spicas conge- 
rerent. 


M. Cicero in Ciliciam proficiscitur. 


Nulla unquam inter potentes firma amicitia fuit. Caesar 
et Pompeius, postquam inita societate Senatusque aucto- 
ritate imminuta Romanarum rerum potiti sunt, dissentire 
ac de principatu inter se contendere coeperunt. Quae dis- 
sensio in gravissimas dubitationes M. Ciceronem adduxit, 
cum aemulorum neutri displicere vellet, neutri vero ita 
fidem suam adstringere, ut nulla via ad alterum confugiendi, 
81 forte necesse esset, relinqueretur. Cum suspensus ille atque 

incertus haereret, peropportune accidit ut in Ciliciam pro- 
consulari potestate mitteretur. Profectus est igitur anno 
septingentesimo tertio ab U.c. (— 51 a. Chr. n.), mense 
Maio; atque, cum Benevento aec Venusia Brundisium venis- 
set, navem ibi conscendit paulumque Actii commoratus pri- 
mis insequentis mensis diebus Athenas pervenit. 


Cicero filius patrem iter facientem comitatur. 


Comitabantur illum Cicero filius, annum quintum et de- 
cimum agens, atque una cum eo Quintus Cicero, fratris 
Quinti filius, anno maior natu, cuius mater T. Pomponii 
Attici soror erat, viri, ub supra diximus, M. Ciceroni summa 
familiaritate coniuncti. Dionysium etiam, servum illum doc- 
tissimum, M. Cicero secum adduxerat, ut Ciceronum studiis 
apud Graecos praeesset. 

Valde Athenae Ciceronem filium eiusque patruelem fra- 
trem delectaverunt, urbs et monumentis insignis et huma- 
nis litteris florens. Brevis haec Athenis commoratio occasio 
fuit totam Graecam paeninsulam visendi; nam Marcus pater 
una cum adulescentulis illis iter per Graeciam facere sta- 
tuerat. 


De Romanorum raedis et carrucis. 


Raedis iter fecerunt; nam veteres Romani, cum peregri- 
nationem aliquam suscepissent, terrestri itinere raedis ute- 
bantur, maritimo navigiis. Inter multa et varia vehiculorum 
genera, quae apud illos in usu erant, maxime peregrinanti- 
bus aptae raedae videbantur, quod celeriter trahebantur et 
tam firmiter exstructae erant, ut plures homines una raeda 
commode veherentur. 

Raedarum usus, ut omnium fere vehiculorum, a Gallia 
in Italiam invectus est. Quattuor rotarum vehiculum raeda 
erat duabus mulis plerumque tractum; sed agiliores raedae 
quaternis, vel octonis, perraro denis equis vehebantur. 
Neque tamen tantum commoditatis raedae iter facientibus 

praebebant, ut, si quis plurimos dies in itinere consum- 
psisset, non ante eo quo statuerat perveniret, quam illius 
membra, cum insomnia tum diuturna jiactatione, lan- 





«agiliores raedae equis vehebantur ». 


guida ac defatigata essent ossaque, ut ita dicam, paene 
confracta. 


Posterius enim — qui mos, sero tamen, Cicerone iamdiu 
mortuo, invaluit - ne peregrinandi necessitas longiora itinera 





«&d leviores currus equi iungebantur ». 


in cruciatus verteret, Romani dorm^itoriis carrucis nti coepe- 
runt, quarum in interiore parte lectulus ita aptatus erat ae 
vestimentis instratus, ut illis, qui sic iter facerent, et iacendi 

facultas daretur et dormiendi. Nullum vehiculorum genus 
carruca sumptuosius erat; carrucam vero illam, quae dor- 
mitoria vocabatur, si quis nostrorum « wagons-lits » proa- 
viam fuisse dixerit, non ille, opinor, errabit. 


De ceteris Romanorum vehiculis. (Plaustrum, arcera, pe- 
torritum ). 


Multa et varia vehiculorum genera praeter raedas et 
carrucas apud Romanos constat fuisse; ad graviores currus 
boves vel tauri iungebantur, ad leviores equi. Ad onera de- 

ferenda aptissimum erat plau- 
ri T » strum, duabus plerumque rotis 
ANSA MS KV praeditum, rarius quattuor. 
EV Hoc vehiculum ad rustica ope- 
ra idoneum erat; adhibebatur 
etiam ad graviora pondera ve- 
henda, velut arenam, lapides, 
asseres, tigna. Ex quo factum 
est ut, quamquam lex Roma- 
na statuerat, ne currus ullus a 
solis ortu usque ad occasum per urbem iter faceret, si quis 
tamen intra moenia aedificaret, facultas illi daretur mate- 
riem per vias urbis plaustris deferendi. 

«hoec vehiculum ad rustica opera 
idoneum erat ». 

« adhibebatur etiam ad graviora pondera vehenda ». 


Singulare quoddam plaustri genus arcera vocabatur. Un- 
dique contecta erat, atque ea ratione facta, ut et currus 
commoditatem praeberet et lectuli. Aegri atque ii qui admo- 
dum senes essent hoc curru vehebantur. 

Aptum autem vehiculum ad complures homines vehendos, 
saepe magnifice exornatum, pelorrítum erat, et ipsum a 
Gallia importatum. Petorritis nobilissimi viri utebantur in 
itineribus, victores duces 
in triumphis. 


De ceteris Romanorum 
vehiculis. (Cisium, es- 
sedum, covinus, car- 
pentum, pilentum). 


Birótum vehiculum c:?- 
siwm erat, quod bini vel 
terni equi .uncti trahebant, 
capso contectum, ne im- 
bres vel nimii solis radii insidentes laederent. C'siarit, qui 
vocabantur, publicorum aurigarum officio Iomae fungeban- 
tur, si quis Roma in suburbanum agrum vectari vellet. 

Cisio simile, sed firmius ac robustiore materie compactum, 
essédum erat, quod quidem illorum essedorum speciem refe- 
rebat quibus Galli, bellum cum gererent, in acie uti consue- 





c«essedi similis covinus erat». 





Carpentum. 


rant. Privata utilitas essedorum usum mutavit, non speciem. 
Essedorum, quibus privati utebantur, magnitudo potius 
quam forma differebat. Maiora esséda essedarius agebat, mi- 
nora dominus ipse. Essédi similis covinus erat. 

Carpent? origo vetustissima ferebatur; sed priscum illud 
ac rude Italicarum gentium vehiculum procedente tempore 

in lautum concinnumque currum evasit, aptam vecturam 
nobilibus matronis praebentem. Eadem fere ac carpenti spe- 
cie, sed pondere maiore pilentum erat, vehiculum quattuor 
rotarum, quo antiquis temporibus Vestales tantum vecta- 
bantur. Mutati mores illius currus usum inter matronas vul- 


gaverunt. 


Athenis relictis, M. Cicero Delum adpellit. 


Postquam M. Cicero cum adulescentulis illis terrestri iti- 
nere confecto Athenas revertit, paulisper ibi commoratus, 
navem conscendit, ut in Ciliciam perveniret. Mensis Iulius 





«navem conseendit, ut in Ciliciam perveniret ». 


erat (mensis hic Ciceronis aetate Quintilis vocabatur), quo 
anni tempore maxima navigiorum pars iamdiu in mari erat 
a Graecis mercatoribus conducta. Negotium magnum fuit 
navem vel minimam invenire quae praesto esset; postre- 
mum tamen Cicero, nonnullis Rhodiis et Mytilenaeis homi- 
nibus operam suam officiose navantibus, parvulum navigium 
nactus est, quod, cum ponte et extremis pluteis careret, 
Graeco nomine aphractum vocabatur. Conscenderunt igitur, 

M. Cicerone aphracti imbecillitatem culpante, quo nullum 
navigium fluctum minus ferre posset aut tardius navigaret. 

A Piraeo profecti ad Delum insulam cursum tenuerunt. 
Quo M. Cicero ubi primum adpulit, nihil festinare statuit, 
seque non ante vela daturum nuntiavit, quam mare bonam 
navigationem portenderet; nam cum usque ad Gyárum in- 
sulam bene atque iucunde navigasset, hac insula post ter- 
gum relicta, saevo non adverso vento navigium impellente, 
citius quam suspicatus erat Delum pervenerat, adeo tamen 
fluctuum agitatione fractus ac perturbatus ut procelloso mari 
se diutius committere nollet. 


Pater nauseat, filius iucunde navigat. 


Aegre ille navis iactationem ferebat ac, si forte tempestas 
minus idonea esset ad navigandum, nausea perpetuo labo- 
rabat. Sedebat miser in angulo quodam navigii, rudentibus 
in orbem circumvolutis fultus, ore exsanguis, languescente 
collo, vitreis oculis interdum prominentibus, quotienscum- 
que omnium in conspectu ingestum cibum evomere coge- 
batur. 

At filius, qui nullam a navigii agitatione molestiam ha- 
beret, raro nauseanti patri aderat, non quo parum pietatis 
in illo esset, sed quod rerum novitate summopere adlicie- 
batur, eaque notabat quae prima itinera facientibus insolita 
ae mira videntur. Praetereuntes insulas adtonitis oculis, ut 
adulescentuli solent, recensebat: Ceo, Gyárum, Syrum, quae 
alia aliam sic subsequebantur, ut si Asiam petentibus iter 
monstrare vellent. Delphinos etiam spectabat interdum, qui 
curvo dorso inter fluctus edito, quasi pueriliter ludentes, 
eadem celeritate et navis suleum post puppim petebant, 
et longe a nave in altum revertebantur. 


Cicero cum Marco patre patruelique fratre in Asia moratur. 


Ephesum tandem pervenerunt quinto et decimo die post- 
quam Athenas reliquerant. Asia provincia M. Ciceronem iter 
in Ciliciam facientem admirabiliter accepit. Venit etiam a re- 


gno suo, ut illum salntaret, Deiotárus rex, qui amice atque 
offieiose praeter ceteros se gessit. Vetus hic ac fidissimus 
amicus populi Romani, rex a Senatu appellatus erat, atque 
iampridem ad Ciceronis familiaritatem se adplicuerat. Pau- 
cos dies Ephesi moratus M. Cicero, qui, proconsul cum 
esset, in Cilicia provincia exercitui praeerat, ad aestiva 
castra est profectus. Cicerones vero Deiotárus secum duxit. 
Dionysius servus adulescentulos sequebatur, sedulus ille qui- 
dem et doctus studiorum praeses, sed ingenio difficili et mo- 
roso, atque, ut pueri illi dictitabant, furenter irasci solitus. 

Dum Cicero eiusque patruelis frater apud Deiotárum in 
Galatarum finibus bellissimo quodam loco morantur, crebri 
nuntii adlati sunt. de M. Cicerone proconsule provinciam 
suam fortiter administrante: bellum illum gerere, acerrimos 
hostes in acie caedere, munitissima loca oppugnando capere. 
Gloriabatur Cicero atque cum patrueli fratre frequentiores 
areas circumiens res à patre gestas omnibus, ut quisque 
obviam venerat, enarrabat. Sed Graeculi homines, quam- 
quam narranti attentissimas aures praebebant, vixdum ille 
discesserat, alius alium cum malevolo risu intuentes, non 
maiorem gloriam M. Ciceronem adepturum fuisse aiebant, 
si muscarum exercitum vel formicarum agmina fudisset: vere 
illum Pindenissitas armis superasse, sed Pindenissitae qui 
essent, antequam M. Cieero cum proconsulari imperio in 
Ciliciam venisset, neminem in Asia audivisse. 


Quomodo M. Cicero cum Pindenissitis bellum gesserit. 


Quid M. Cicere in provincia sua egerit paucis explican- 
dum est. Parthorum regnum semper Romano imperio infe- 
stum fuit. Cum igitur graves nuntii de Parthis venirent, 
hostesque Ciliciae imminere dicerentur, Cicero, ne qua im- 
provisa hostium incursio se necopinantem opprimeret, ad 
Amanum montem contendit, qui Syriam a Cilicia dividit. 
Mons plenus erat hostium, quorum magnum numerum Cice- 
ronis copiae occiderunt. Pindenissum deinde contendit. Feri 
homines et acres et omnibus rebus ad defendendum parati, 

oppidum illud munitionibus saeptum tuebantur. Cuius moe- 
nia Cicero vallo et fossa cinxit. ÀÁggerem maximum exstrui 
iussit, turremque altissimam ad- 
moveri; magnam tormentorum 
copiam opportunis locis collo- 
cavit. Semel atque iterum mili- 
tes moenia vel admoto ariete 
labefactare, vel testudine facta 
capere conati sunt. Serius ta- «admoto ariete ». 
men quam speraverat magno- 
que labore Cicero negotium confecit; nam septimo et quin- 
quagesimo die postquam eos oppugnare coeperat, Pindenis- 
sitae se dediderunt. Ci- 












zs cero ab exercitu impe- 
A KS rator appellatus est. 
EX 00 s i 
UN IRR Cicero cum patre in 


Italiam redit. 


Anno quarto et 
septingentesimo ab 
U. c. (— 50 a. Chr. n.) 
M. Cicero Cilicia pro- 
vincia decessit. 'To- 
tum fere mensem 
Athenis commoratus 

« testudine facta ». navem in Italiam re- 

diturus conscendit 

brevique, bonam ac certam tempestatem nactus, Brundisium 
adpulit; Cicerones illum et Dionysius servus comitabantur. 

Vehementer Cicero filius gavisus est cum sibi e portu 
urbem petenti Terentiam matrem obviam venientem vidit. 
Romam illa reliquerat ut quam primum redeuntem filium 
reviseret. Nihil exoptatius Ciceroni, nihil carius matris ad- 
ventu fieri potuit. Quae oscula, qui complexus fuerunt! 
Multa mater de longo illo itinere est percontata, multa filius 
et de se et de patre et de iucunda patruelis societate narra- 

vit: quicquid acciderat non sine quadam puerili vanitate 
referebat. Locorum amoenitatem, aedificiorum splendorem, 
navigationis casus verbis effingere conabatur, omnia, ut adu- 
lescentuli solent, in maius augens. 


M. Ciceronem, Romam reversum, bellum civile imminens 
maerore adficit. 


At reditus M. Ciceronis in patriam nec splendidus nec 
laetus fuit. Speraverat ille, qua erat ingenii levitate, fore 
ut a Senatu sibi triumphus decerneretur, quod Pindenissitas, 
metuendos hostes, profligasset atque a victore exercitu « im- 
perator» appellatus esset. Sed nec quicquam in petendo 
triumpho profecit et excitam civitatem ac penitus turbatam 
invenit: incertum rei publicae statum; magnam dissensio- 
nem ortam inter Caesarem et Pompeium; ambiguam Sena- 
tus fidem; viros, qui boni vocabantur, metu suspensos nec 
inter se consentientes: postremo civile bellum procul dubio 
imminere. 

In Formianum igitur recessit atque de re publica, prout 
vulgi rumores ad illum adferebantur, cotidie magis timere 
coepit. Tam anxio, tam sollicito animo erat, ut quodam die 
ad Atticum, amicum suum, quasi divina mente instinctus, 
scripserit: « Pace opus est; ex victoria cum multa mala, tum 
certe tyrannus exsistet » Quae verba non multo post civilis 
belli exitus comprobavit. 


Cicero filius se cito vestem purarr induturum sperat. 


At Cicero filius, quamquam spe deceptus, quod frustra 
triumphantem patrem se spectaturum sibi finxisset, sum- 
mopere tamen laetabatur domi se apud matrem esse, diem- 
que illum exspectabat quo sibi toga esset induenda. Mos 
erat enim Romanorum ut adulescentuli qui septimum et 
decimum annum agerent, praetexta deposita, vestem pu- 
ram sumerent. Nam praetexta, purpurea fasceóla ornata, 
puerile vestimentum erat; nec quisquam Romanus civis pu- 
tabatur, nisi toga pura indutus ambularet. 

De Romanorum vestitu. 


Multum mores nostri à Romanis differunt; sed maxime 
in vestimentorum habitu. Id tamen nobis, recentioribus 
hominibus, cum antiquis commune esse constat, quod alia 
virorum vestimenta sunt, feminarum alia. Apud Romanos 
igitur viri et mulieres, ut aetate nostra, vestitu distingue- 
bantur, nec timendum erat ne, si quis forte M. Ciceronis 
uxorem procul vidisset, dubius haereret utrum Terentia illa 
esset, an M. Cicero. Nee vestimentis solum mulieres a viris 
differebant, sed et calceamentis et ornamentis et comendae 
comae ratione: ut brevi praecidam, 
toto corporis cultu. 

Virorum vestimenta erant: (íoga, 
(unica, plurima insuper palliorum ge- 
nera. Stola pro toga mulieres uteban- 
tur, muliebri tunicae superinduta. Sto- 
lam ricinio vel palla tegebant. 


De Romanorum toga. 


Inter virilia Romanorum vestimen- 
ta primum locum foga obtinebat, quae 
quidem domestica ac propria Romano- 
rum vestis erat, atque eo usque civis 
Romani dignitatem palam faciebat ut 
populus Romanus a Vergilio poeta «toga domestica ac pro- 
«gens togata» sit vocatus. Lanea ve. P" Bomanorum vestis 
stis erat, oblonga, angulis in extremi- 
tate rotundatis, eiusque longitudo hominis staturam dimi- 
dio superabat. Hac veste, prius ita plicata, ut superpositae 
partes latitudine impares essent, Romani togam compone- 
bant, neque ante togam ad pedes fluere sinebant quam ali- 
quot sinus ex illa fierent laxioresque vestis partes in nodum 
colligerentur, qui wmbo vocabatur. 

Haec tam perplexa tamque augusta et magnifica vestis, cum 
civium adspectum graviorem faceret, maiestatem illam adde- 
bat, quam hodie quoque in Romanorum statuis admiramur. 

De togarum varietate. 


Togam cum dicimus, toga pura intellependa est. Togam 
purpurea fasceóla distinctam, quam jpraetextam vocabant, 
pueri, ut supra dictum est, induebant, et magistratus: hi 
ut muneris dignitatem veste ipsa ostenderent, illi ut aetatis 
innocentiam. 

Triumphantes imperatores magnificam ae sumptuosam 
togam induebant, quae, cum palmulis acu pictis ornata 
esset, toga picta, vel toga palmata vocabatur. Augures vero 
ceterique sacerdotes í(rabea in publico utebantur: toga haec 
erat variis coloribus intexta. 

Romani, cum stipendia mererent, sago utebantur. Domi 
igitur togam induebant, in bello sagum, ut apud illos toga 
civilia iura indicaverit, sagum militiae officium. Imperator 
vero, ut ab omnibus dignosceretur, purpuream vestem indue- 
bat, cui nomen erat paludamentum. At si forte sacrificium 
aliquod de more maiorum in ipsis castris faciendum erat, 
togam imperator induebat, ita circa pectus advolutam, ut 
expeditis bracchiis omnia quae ritus posceret perficeret. Haee 
ratio togae induendae cinctus Gabinius vocabatur. 


De tunicis. 


Tunica, duobus modis dicebatur; nam hoc verbo et lin- 
teus amictus significabatur quo nos quoque cutem corporis 
a crassiorum textilium contactu defendimus, et lanea illa ve- 
stis, quam viri inter tunicam interiorem induebant et togam, 
mulieres vero inter linteam illam tunicam et stolam. Qui se- 
natorii ordinis erant, latam fasciam ex purpura tunicis ad- 
suebant, exiliorem equites: latum clavum illum vocabant, 
hunc angustum. Duabus plagulis tunica confecta erat, qua- 
rum altera in virilibus tunicis usque ad genua extremis oris 
descendebat, altera ad medios poplites. At contra muliebres 
tunicae talares erant. Viros huiusmodi tunicas induere ma- 
gnum dedecus ac flagitium habebatur. Quo melius tunica 
adhaereret, cingulo vel zona medio corpori adcingebatur. 
Nullae vero manicae hac aetate tunicis addebantur; nam ma- 

nicatas tunicas habere contra bonos mores erat. Huiusmodi 
tunicae primum extremis imperii Romani temporibus etiam 
a viris honesto loco ortis indui coeptae sunt: Dalmaticae 
vestes, vel colobia, vocabantur. 


De ceteris virilibus vestimentis. 


Multis et variis vestimentis praeter togam et tunicam 
Romani utebantur, vel togae superinduendis, vel togae loco 
induendis. Palliwm spissus quidam amictus vocabatur, togae 
officio similis, brevior tamen et simplicior. Non multum a 
pallio paenula differebat, iter facien- 
tibus aptior, humeros ac plerumque 
caput quoque obtegens. 

Genus alterum pallii, endromis 
(vel endromida) ad id erat idonea, 
ut grave integumentum praeberet, 
si improvisus imber coortus esset, 
velsi post palaestrae ludum fessum 
ac sudore madidum corpus veste sta- 
tim involvi oporteret. Crassiores alii 
amictus, ut birrus et bardocucullus, 
adsutis cucullis caput tegentibus 
praediti erant. 

Lacerna, cuius usus post Cicero- Cucullus. 
nis aetatem invaluit, brevis erat ex- 
peditaque vestis, quae cotidianis negotiis operam dantibus 
celeriorem quam toga incessum reddebat, motusque corpo- 
ris agiliores. Synthésis vero cenatoria illa vestis vocabatur, 
quam in conviviis comissantes induebant. 





De muliebribus vestimentis. Quae vestis caracalla fuerit. 


Antiquis temporibus toga fuit commune vestimentum vi- 
rie et muliebre; sed mutatis moribus iamdiu Romae mu- 
lieres stolam tunicae iniciebant, cuius in extrema ora pur- 
purea fasceóla, nstita dicta, adsuta erat. Subter stolam binis 

tunicis utebantur, quarum interior subucula, vel $nterula, 
vel éndusium vocabatur. 

Inter feminarum vestes a serioris aetatis scriptoribus 
etiam caracallae mentio fit. Duo caracallae genera fuisse 
accepimus, cum eodem nomine Latina lingua et muliebrem 
vestem et virilem significaret; brevis altera 
erat, sine manicis, plerumque sumptuosa, ta- 
laris altera virisque mollioribus apta. Hanc 
ideo postea Antoninianam vocatam esse tra- 
dunt, quod Imperator Antoninus ea veste 
indutus inter milites versari soleret. Ex quo 
factum est ut vestis ab imperatore nomen 
duceret, imperator a veste; nam in con- 
suetudinem venit imperatorem illum, pro 
Antonino, Caracallam vocare. 


De Romanorum calceamentis. 


Quoniam de Romanorum vestitu tam 
! multa disseruimus, pauca de calceamentis 

« mulieres stolam ; 
tunicis iniciebant», àddamus oportet, ne quis forte credat sena- 
tum populumque Romanum nudis pedibus 
per Urbis vias ambulasse, aut nudis pedibus Ciceronem fuisse, 
cum diceret: «Quousque tandem Catilina...? ». Calceis Romani 
utebantur et soccis et sole?s. Ex corio confectus calceus pe- 
dem totum tegebat cruribusque, quo aptius adhaereret, lo- 
ris quibusdam adligabatur. At socc? leviores erant lorisque 
omnino carebant. Soleae autem, quae sie cireumcisae erant, 
ut pedis formam referrent, digito pollici subtilibus habenis 
adligabantur plantasque tantum obtegebant, non ita ad 
arcendum frigus aptae, ut ad cutem contra soli duritiem 
muniendam. Simplici corio aliae confectae erant, concin- 
niores aliae et coloratae, interdum laneis pannis intus adsu- 
tis praeditae. Solearum habenas antiqui scriptores amenta 
vocant vel obstragula. A soleis non multum crepidae (vel 
crepidulae) differebant, quarum usus a Graecis cum ipso 
nomine est importatus; utrique pedi aptae erant, vel dexte- 

ro vel sinistro, atque ita confectae, ut pedis digiti non om- 
nino nudi relinquerentur. 

Militare calceeamentum caliga erat, ex quo aliquot post 
annos Imperator Caligula cognomen duxit, quod, tum etiam 
puer cum esset, caligatus inter milites versari coeperat. Vi- 
lioribus calceamentis plebecula in urbe, rustici homines in 
agris utebantur, velut peronibus et sculponew. Sculponeae 
nomine lignea quaedam solea significabatur; rude corium 
pedibus atque talis advolutum pero erat. 

Muliebria caleeamenta hoc tantum a virilibus differe- 
bant, quod levius pedem premebant variisque coloribus in- 
fecta vel illita erant. Quae ditiorum mulierum pedes tege- 
bant, purpurea erant vel aurata, saepe etiam margaritis 
distincta atque gemmis. Namque eo tempore infimae plebis 
feminae rudibus calceamentis utebantur, vel omnino care- 
bant; honestae feminae 
pretiose calceatae ambu- 
labant. 


De calceis. 


Idem erat in calcea- 
mentis calceus, quod in Z 
vestibus toga; nam ge- Calceus. Calceus patricius. 
nus hoc ornatus Romani 
sibi proprium ae domesticum putabant. Sed calceis in pu- 
blico utebantur, in aedibus soleis. Utrumque enim indeco- 
rum videbatur, et sine calceis foris versari, et cum calceis 
domi. Si quis igitur vel suam ipsius vel alienam domum 
intraturus erat, statim, calceis depositis, pedes in soleas 
intromittebat. 

Simplex ealceorum corium erat quo privati homines pe- 
des tegebant, nullo ornamento addito. ÀÁt contra qui in re 
publica eminebant, calceis ipsis nobilitatem suam ostende- 
bant, ut patricii viri et senatores. Calceus paítric$us ruber 
erat, senatorvus niger; uterque teretibus quibusdam corrigiis 
suris adligabatur, eburneis lunulis ornabatur. 

Quomodo Romani caput operire consuerint. 


Mos quondam priscis Italicis populis fuit operto capite 
in publicum prodire; sed Ciceronis aetate mos ille antiquus 
eo usque in desuetudinem venerat, ut si quem capite pil- 
leum gerentem praetereuntes vidissent, id ipsum libertini 
hominis condicionem palam faceret. Nam liberi aperto ca- 
pite ambulabant, cum pilleo liberti, servi vero nullo capitis 
tegumento, sed capillis rasis. Inter servos enim ii tantum 
pueri qui in conviviis pocula ministrabant promissam co- 
mam gerebant. Si quis tamen longum iter facturus erat, 
lato tegimine utebatur quod pe'ásus vel causia vocabatur; 
eodem modo illi qui in theatro vel in circo sedentes ludos 
aestivo tempore spectabant caput a solis radiis defende- 
bant. Qua vero forma petásus a causia internosceretur, ab 
antiquis scriptoribus traditum non est. 

Mense decembri, cum Saturnalia Romae celebrarentur, 
cives etiam pilleati erant; nec togam induebant, sed synthési, 
ut in symposiis, induti per Urbis vias versabantur, ut or- 
natu ipso significarent Saturno rege pares omnes homines 
fuisse. 

Matronas aperto capite ambulare Romani mores non 
sinebant. Neque tamen Romanae mulieres huiusmodi capi- 
tis tegiminibus utebantur, quae nostrae aetatis matronae 
comis suis imponere solent atque, ubi primum prior forma 
obsolevit, sic aptari iubent ut saeculi libido poscit. Quod 
nos « cappello » vocamus antiquis temporibus nullum erat. 
Limbo vestis super caput reducto Romanae matronae ple- 
rumque velabantur; taeniólae vero quae capiti innecteban- 
tur mulierum capillos eodem tempore et exornabant et te- 
gebant. 


Cicero vestem mutat. 


Sed, ut ad Ciceronem nostrum revertamur, unde haec 
digressio de Romanorum vestitu initium habuit, Arpini ille 
togam puram accepit. M. Cicero pater, cum epistulam 
T. Pomponio Attico missurus esset (eidem illi cui ante 

septem et decem annos se filiólo auctum nuntiaverat), haec 
verba adiecit: « Ego meo Ciceroni, quoniam Roma caremus, 
Arpini potissimum togam puram dedi, idque municipibus 
nostris fuit gratum ». Non enim tempora sinebant Romae, 
ut mos erat, filum in foro magna cum sollemnitate de- 
duetum amieis et clientibus ostendere, ut novum illi to- 
gatum civem plausu, donis, bonis ominibus exciperent. Bel. 
lum civile enim exortum erat, nec Cicero ignorabat aucto- 
ritatem suam, qua paucis ante annis mirum in modum flo- 
ruerat, tum pariter cum rei publicae libertate perisse. 


Cicero de toga pura praeter modum gloriatur. 


Postquam Cicero filius vestem mutavit, quisnam Arpi- 
natium illum togatum non vidit ? Omnes oppidi areas, vicos, 
vias forumque totum, huoc illuc excurrens, frequentabat, ut 
vel caecis, si posset, togam suam ostenderet. Magnum illius 
famulis negotium erat togam cotidie componere. « Nonne 
vides », furens exclamabat, « ut male toga defluat, quam non 
concinnus sib umbo? Quid cessas, inepte, hos sinus aptius 
aecommodare ? ». Horam unam, horam alteram ; nondum res 
ad exitum perducebatur, nec prius servi à magno metu 
recreabantur, quam ille, bis terve cervice in omnes partes 
flexa togaque undique circurispectata, tandem « Optime! » 
dixisset. 

Tum magnifice domo exibat: togatam pupulam diceres. 


Quantum incommoditatis toga adferat. 


Cum Cicero quadam die ante meridiem domum revertis- 
set neque adhue togam deposuisset, occurrit illi in atrio vir 
ille maledicus, de quo supra mentionem fecimus. A quibus- 
dam senatoribus missus Roma Arpinum venerat ut secretas 
litteras M. Ciceroni traderet. Quo conspecto Cicero: 

« Quomodo vales? » inquit. 

« Bene», respondet ille, « ut tempora sinunt. At nunc 
quod te bene valentem video gaudeo laetorque ». 

«At quem videre putas ? ». 

« Quem, rogas? Te, opinor, nam nemo alius hic adest ». 
Tum Cicero: 

«Marcum Ciceronem vides, Marci Ciceronis filium, virum 
togatum ». 

Quatit ille caput: « Toga quid sit, infelix, nondum no- 
Sti: sescenta habet incommoda. Miseret me tui, Marce, vir 
togate ». 

Obstupuit Cicero, atque: «Non intellego quid dicas », 
inquit. 

At ille: « Audi. Vestis ista magnifica, ut hinc incipiam, 
artus implicat et coercet, crura impedit, incessum tardio- 
rem facit. Num tu, Mar- 
ce, togatum hominem ce- 
leriter currentem vidisti 
unquam? Eadem pulve- 
rem aestate colligit, hieme 
lutum. Vel si mundam in- 
duisti, brevi sordescit eam- 
que fulloni tradas oportet 
detergendam aut lavan- 
dam. At fullones, opinor, 
bene nosti: pro parva 
opera mercedem magnam 
exposcunt: artifices vo- 
cantur, fures sunt. 

Quid, quod ardente 
canicula, si toga ista in- 
volutus ambules, in su- 
dorem te dissolvi necesse 
est? Haec vestis tamen 
quae aestate tam gravis 
est, non satis corpus a 

J'ullonss: vento hieme defendit ; fri- 

gus undique admittit, cru- 

ra ventilando horrore perstringit, ac tam celeriter humidita- 
tem concipit, ut, si paullulum modo decidente imbre madefiat, 

in spongiam, ut ita dicam, conversa te toto corpore tremere 
ac dentibus crepare cogat. Quam saepe, fateor, plebeiis homi- 
nibus invideo, qui in foro atque in viis versantur sola tu- 
nica induti. Beati mihi videntur illi. Nos vero, ex quo togae 
inservire coepimus, vivendi iucunditatem amisimus. Quando 
enim illam deponere licet? Togatus magistratus adis, toga- 
tus patronum comitaris, amici funus sequeris, apud praeto- 
ris tribunal, testis vocatus, ades. Togatus etiam, quo officio 
nullum miserius est, primo mane potentioris hominis in ve- 
stibulo inter stantes atque oscitantes clientes exspectas dum 
ad salutationem matutinam admittaris. Manumissus ser- 
vus mihi videor quotienscumque domi meae, toga deposita, 
sic tandem vivere incipio ut mihi libet ». 

Tristis Cicero haec verba audivit nec quicquam respon- 
dit. At fertur ex illo die minore togae studio flagrasse. 


Mutata veste Cicero liberioremw vitam degit. 


Mutata veste Cicero vitae quoque rationem mutavit, 
atque, sive Arpini erat sive in Urbe, liberius in publicum 
prodibat ae frequentioribus locis, nullo custode subsequente, 
inambulabat. Si quando pater illum aliquot dies Romae mo- 
rari permiserat, communem vitam cum aequalibus suis agere 
solebat, nec quicquam sibi gratius fatebatur esse; nam so- 
cium sibi addiderat, cum patrueli fratre Quinto, adulescen- 
tem quendam, nomine Acidinum, cuius pater spectatis mo- 
ribus atque insigni in re publica integritate ab omnibus 
colebatur. Ante meridianas horas cum illis in Campo Martio 
erat ibique vel equitando vel cum aequalibus certando cor- 
pus exercebat, ut se ad militiae duritiem adsuefaceret. Post 
meridiem vero per vicos omnes errans serpentes multitudinis 
rumores et captabat et diffundebat. 


Inter Pompeianos equites Cicero apud Pharsalum pugnat. 


Insequenti anno postquam vestem puram sumpserat, Ci- 
cero prima stipendia in equitum turmis meruit, atque in 
Pompei exercitu apud Pharsàlum pugnavit; unde post illam 

cladem à Pompeio acceptam Romam revertit sine gloria ille 
quidem, sed sine dedecore et infamia. Nam cum Caesaris 
milites infestis pilis citatoque cursu Pompeianos equites ador- 
ti sunt strictisque gladiis comminus pugnare coeperunt, for- 
tissime Cicero cum ceteris equitibus legionum impetum tulit. 
Ubi vero Pompeianae turmae, quamvis strenue pugnantes 
ac resistentes, ab aliis Caesarianis cohortibus, recentibus 
atque integris, se a latere peti senserunt atque, a paucis 
initio fugae facto, universi terga verterunt, tum Cicero sa- 
luti suae magis consulens quam bellicae virtutis laudi, fu- 
gientibus omnibus, et ipse in fugam se dedit. 


Pater maeret, filius otiatur. 


C. Iulius Caesar post Pharsalicam victoriam Pompeique 
mortem adversariorum copiis in Libya atque in Hispania 
profligatis Romanarum rerum unus est potitus perpetuam- 
que dictaturam adeptus sic omnibus imperare coepit, ut 
praeter nomen regia penes illum potestas esset. Tristis M. Ci- 
cero pater amissam libertatem deflebat atque solacium il- 
lud quaerens, quod unum temporum iniquitates bonis viris 
offerre solent, in philosophíae studia totus incubuerat. 

Sed filius eius Cicero, ut sunt adulescentium animi ad 
iucunditatem vitae proclives, otii voluptatibus quocumque 
modo poterat fruebatur. Quin etiam, quo liberiorem vitam 
sibi degere liceret, a patre petierat ut sibi vel domum Romae 
conduceret, vel peregrinanti sumptus faceret. Otiabatur in- 
terea; mane, ut prius consueverat, in Campo Martio versa- 
batur, post meridiem in balineis. Eo enim post horam nonam 
magna civium pars, cotidianis negotiis exactis, solebat con- 
venire, ut commode lavarentur atque vel pila ludendo vel 
cum amicis colloquendo tempus tererent. Nam Romae decli- 
nante die vel sapientibus ac severis viris otiosis licebat esse. 


De Romanorum balineis. 


Extremis rei publicae temporibus, quamquam Romani 
cives iampridem priscis rusticisque moribus exutis mundiori 

cultui studere ac frequenter in balineis publicis lavari coe- 
perant, nondum tamen magnificentissimae illae thermae in 
urbe surgebant, quae posterius sub principatu aedificatae 
sunt, ut (ne omnes, quae multae sunt, enumerem) Neronia- 
nae thermae sub Nerone, Antoninianae sub Caracalla: illae 
quod optime calefactae essent saepe ab antiquis laudatae, 
hae propter amplitudinem ac magnificentiam insignes. Plu- 
rima tamen et privata et publica balinea erant, quae in 
v— sermone distinguebantur, cum privata neutro 





Singulae thermarum partes. 


genere indicarentur, publica feminino, atque altera balinea 
(vel potius balnea) vulgus vocaret, alteras balneas. Sum- 
ptuosae thermae primum sub Augusto, Agrippa auctore, 
aedificari coeptae sunt. 


De variis thermarum locis. 


Corporis lavandi cura cum diversa loca, tum varia ho- 
minum officia poscebat; ideoque singulae thermarum partes 
singulis lavationis momentis apta erant. 

A podyterium vocabatur ea thermarum pars, ubi, nudato 
corpore, lavantes vestimenta deponebant. Ad quae acci- 

pienda plurimi loculi in apodyterii parietibus cavati erant, 
nullo tamen ostiólo praediti, ut ditiores homines, ne fures 
exutas vestes auferrent neve quis ob neglegentiam mutaret, 
servulo illas custodiendas traderent. 

Loeus ad frigidam lavationem aptus frigidariwm  voca- 
batur, ad calidam caldarium. Sed cavendum est ne quis 
credat, ut falso nonnulli definiunt, tepidariwm, quo nullae 
thermae carebant, locum quendam esse in quo illi lavaren- 
tur qui tepida aqua ablui cuperent; nam cum modico ca- 
lore locus ille teperet sedilibusque vel scholis ubique in- 
Structus esset, ad id unum adhibebatur, ut inter frigidam 
et calidam lavationem mora aliqua interponeretur. 

Tepidario plerumque Laconicum coniunctum erat, an- 
gusta quaedam cella, magno flammarum vapore calefacta, 
ut fervens aer abundantem sudorem e lavantium corporibus 
eliceret. Ideo et assa sudato vocabatur. 

Nee deerant in thermis péscinae natatoriae, si quis in 
aqua frigida natare vellet, neque wunctoriwm, ubi cutis un- 
guentis peruncta fricabatur, neque sphaeristeriwm pila lu- 
dentibus aptum. 

Desidiosi viri, vel qui seniores essent aut corpore in- 
firmo, in labris singuli lavari malebant, vel nudo corpore 
solis calorem cute excipere, quod quidem apricari dicebatur. 


Cicero circenses ludos spectat. 


Nihil agens Cicero per urbis vias vagabatur, cum ob- 
viam illi Acidinus fit, arreptaque dextera: « Nisi forte quid 
habeas », inquit, « quod hodie magis te adliciat, pergratum 
mihi feceris si mecum veneris. Magnus enim ludus gladia- 
torius nuntiatus est. Visne me comitari? ». 

Cui Cicero: « Cur non? Otiosus sum, neque unquam gla- 
diatorum paria armis dimicantia vidi; at saepe audivi ma- 
gnam delectationem hoc spectaculum adferre ». 

Cireum intrant; adsidunt; spectant. Post sollemnem cer- 
taminum adparatum ludus incipit. Splendidis armis induti 
gladiatores alter alterum petunt. 

Dum gladiatores proeliantur, Acidinus Ciceronem adloqui 
non desinebat: « Videsne », aiebat, «ut Thraex non libenter 
moriatur? Languidulus est in iugulo ad vulnus porrigendo; 
male artem suam 
didicit ille! At con- 
tra, quam audac- 
ter prius Syrus oc- 
cidit! Quam non 
timide | mortale 
vulnus excepit! ». 

Plebs interea, 
sanguinem sitiens: 
« Ure! Verbera! » « post. sollemnem certaminum adparatum ». 
clamitabat; « Vici- 
sti illum strenue; occidere quid cessas?», ac pollice verso 
conviciis ac probris moriturum consectabatur. 

Retiarium peritissimum eo die corpore ingens secutor, et 
ipse in arte sua non mediocriter versatus, propius invadere 
ac gladio vulnerare temptabat. Caput hiec galea, corpus 
scuto tegebat; nudo capite ille, nudis pedibus, brevi ten- 








«dum gladiatores proeliantur ». 


tum tunica indutus manu altera tridentem, altera ferreum 
rete agitabat, summopere vitans ne se adversarius comminus 
pugnare cogeret. Incertus pugnae exitus videtur. Celeri pede 
secutor tamquam fugienti instat; at retiarius, tempore op- 
portuno arrepto, rete ex improviso jacit, secutorem ita ad- 
volvit, ut vix moveri possit, impeditum adgreditur atque bis 

terque tridente in ventrem infixo, laceratis extis expirantem 
in harena Circi relinquit. 
Tum spectatores ardenter plaudere, clamores ad caelum 
tollere, conviciis petere et sibilis ut secutor statim iuguletur. 
Postquam e Cir- 
co exierunt, Acidi- 
nus Ciceronem ro- 
gavit: « Quid tibi 
ludi gladiatorii visi 
sunt? Neglegentius, 
nisi fallor, specta- 
bas ». 
Cui ille: « Iucun- 
dius quiddam esse 
Bana s deodloy: putaveram. Idem 
semper est; mac- 
tantur in Circo homines, ut apud lanium boves. Neque ta- 
men ista displicent ». 





Cicero Athenas proficiscitur. 


Eadem erat et in Cicerone filio peregrinandi cupiditas 
et in eius patre ardens quaedam et ambitiosa voluntas ut 
apud Graecos ille in severiora studia incumberet eamque 
doctrinam hauriret, qua excultus ad summos honores pos- 
set aliquando pervenire. Cum igitur Cicero quadam die 
Marcum patrem adisset ab eoque petisset ut per illum 
Athenas proficisci sibi liceret, ubi, si Cratippum, qui sum- 
mus eius aetatis philosophus habebatur, ceterosque docto- 
res audisset, multum se in studiis speraret profecturum, 
tantum abfuit ut pater id abnueret vel quicquam obiceret, 
ut contra, lacrimis obortis, ita responderit: 

« Consilium probo, fili mi, tibique plaudo. Nam tristissimis 
his rei publicae temporibus haee una spes maerorem meum 
leviorem facit, fore ut talis filius meus sit, qualis ipse fui ». 

Quae cum dixisset M. Cicero, vir optimus, sed vanus 
et gloriosus laudumque suarum usque ad fastidium osten- 

tator, coepit coram filio elata voce scaenicoque gestu versus 
plurimos ex illo poemate recitare, quod in suum honorem 
ipse composuerat, atque « De consulatu meo» inscripserat. 





Arma  gladatoria. 


Postquam pronuntiandi finem fecit, demisso capite diu con- 
ticuit. Deinde: 

« Haec omnia », exclamavit, « frustra fuerunt. Vixi. Flo- 
rui. Nulla iam est omnino res publica; nullus ego ». 


Nihil sine nummis fieri se Cicero probe didicisse ostendit. 


At Cicero, patri obsequens, cum versus illos, quos iam- 
dudum memoriter didicerat, attentissime audivisset, brevi 
mora interiecta: « Velim, pater, mihi ignoscas, » inquit, «si 
id te rogo quod ad peregrinationem meam non mediocri- 
ter pertinere censeo. Satisne pecuniae habes ad id quod 
statuimus? Nam mihi, filio tuo, non licet Athenis sine 
aliquo decore vivere. Metuo enim, si parcior sim, ne mihi 
omnes pauperiem obiciant, sordes tibi ». 

Cui Marcus: « Bono animo sis, mi Cicero; omnia iam 
providi. Haud ignoras aliquot mihi domos in Aventino at- 
que in Argileto esse pensione non parva ab inquilinis con- 
ductas. Ex illarum mercedibus quod tibi opus erit suppe- 
ditabo ». 

Post aliquot menses Cieero Athenas profectus est. 


Cicero Athenis philosophos atque rhetores audit. 


Athenis cum esset, Cicero non unam eandemque vitae 
rationem sequebatur. Interdum philosophorum ac rhetorum 
scholas magna cum diligentia frequentabat; interdum epu- 
lis ac vino, quibus ex adulescentulo praeter modum deditus 
erat, tanta intemperantia indulgebat, ut litterarum studia 
omnino neglegeret, vel ebrietate impeditus vel somno. Ru- 
mor erat saepius illum, Athenis relictis, per Graeciam totam 
esse peregrinatum, voluptates illas sectantem, quae ganeo- 
nem potius ac dissolutum hominem decerent, quam adule- 
scentem severioribus studiis deditum. 

Condiscipulos Athenis habuit nonnullos optimatium filios, 
ut ÁAcidinum illum quem supra memoravimus, Bibulum, 
Messallam, alios. Quem in numerum sponte ac libenter Ve- 
nusinus quidam adulescens adscitus est, humili loco natus 
(nam pater eius libertinus erat) sed promptus, sermone 
iucundo, incredibili quadam vi ingenii praeditus, amicus 
idem fidus ac probatus. Horatio Flaeco nomen ei erat, nec 
temere plerique dictitabant magnum illum poetam aliquando 
futurum. 


Nuntius de caede Caesaris Athenas adfertur. 


Crebri interea de Romanis rebus nuntii Athenas adfe- 
rebantur: potentiorem in dies Caesarem fieri; sed quo am- 
pliores honores ad illum a Senatu essent delati, eo maiorem 
in eum adversariorum invidiam fieri. Amicos eius praeter 
modum superbire; viros optimos aut ad adulationem coac- 
tos, aut a re publica omnino amotos. Talia in Graecia de 
Italicis rebus nuntiabantur. Horruerunt omnes, cum ex im- 

proviso adlatum est coniurationem adversus Caesarem esse 
factam, ipsumque viginti tribus vulneribus confossum in 
Curia, iuxta statuam Cn. Pompeii, trucidatum esse. Coniu- 
ratos Capitolium occupavisse, dictaturae honorem in per- 
petuum esse sublatum. 


Octavianus societatem init cum Antonio et Lepido. 


Ubi primum nuntius de caede Caesaris Athenas perlatus 
est, Acidinus, nulla mora interposita, e domo se proripuit, 
ut quam primum Ciceronem conveniret. Occurrit illi in via. 
ad se properante gressu venienti. 

« Audistine », inquit, « quid de Caesare adlatum sit? Pe- 
rit ille tandem; coniuratorum pugiones libertatem nobis 
restituerunt ». 

At Cicero contracta fronte, ut qui suspenso animo esset 
et sollicito: 

« Audivi », inquit, « sed quinam rerum exitus futurus sit 
nemo adhuc providere potest. Omnia in ambiguo sunt. Vide 
ne nimis mature laeteris. Caesar occidit; Antonius vivit. 
Saepe enim patrem meum audivi cum diceret alterum 
Caesarem illum esse, plebi aeque acceptum, moribus Cae- 
sare nequiorem, atrociorem animo. Rumor est Bruti facinus 
Romanae plebi non esse probatum ». 

Nec fallebatur. Cum enim brevi tempore civile bellum 
in Italia exarsisset, quo exorto C. Caesar Octavianus et 
M. Lepidus Senatus partes contra Antonium secuti sunt, 
magna ex improviso rerum mutatio facta est. Post Mutinen- 
sem pugnam, qua M. Antonius fusus et fugatus est, M. Le- 
pidus Caesarem cum Antonio in gratiam reduxit. Pepige- 
runt tres illi viri se contra omnes coniunctos fore, summo- 
que imperio potiti lege statuerunt, ut ii qui Caesari adver- 
sati essent nullo iudicio interficerentur. Acerrime igitur in 
proseriptos saevitum est. Urbs tumultus et terroris plena 
erat. Nihil tutum putabatur, nihil sanctum. Spes una in 
Bruti armis erat, qui Graeciam provinciam in suam pote- 
statem redegerat ingentique exercitui praeerat. 

Cicero iter ad Romam inceptum interrnittit. 


Quae postquam in Graecia nuntiata sunt, Cicero, cum 
ignoraret non tantum patris nomen, sed suum etiam in 
proscriptorum numerum relatum esse, Romam iter facie- 
bat. In itinere, cum ad mare appropinquaret, Aristocritum 
citato cursu ad se venientem vidit. Servus erat hic M. Cice- 
ronis, inter cursores celeritate ac fidelitate insignis. Litte- 
ras illi ante aliquot dies a patre datas reddidit, quibus pater, 
quamquam nondum triumvirali potestate constituta, salu- 
tem suam in magno esse discrimine nuntiabat, uni tamen 
Bruto se confidere. Hortabatur igitur ut Bruti castra pe- 
teret; eito illum conaturum si triumvirum vires in acie 
frangi possent. 


Nuntium de morte patris Cicero accipit. 


Mutato itinere Cicero in Macedoniam atque ad Bruti ca- 
stra, unde profectus erat, quam celerrime contendit. Com- 
plures iam dies eo pervenerat, cum Aristocritum tristi vultu 
redeuntem ac se inter milites quaeritantem adspexit. Adiit 
illum, qui quidem aliquid se de patre adlaturum renuntiavit, 
petiitque ut venia sibi daretur cum ipso secreto colloquendi. 

Postquam Aristocritus et Cicero recesserunt, prior hic: 

« Quid de patre meo nuntias? Loquere ». 

Cui ille: « Durum quiddam, Marce, imperas; sed vera 
me loqui necesse est, vel si nuntius tristissimus adferendus 
est. Pater tuus periit». 

Diu Cicero tacuit; sed nubilus vultus, trementes manus, 
contractumque supercilium quantum dolorem ex eo nuntio 
accepisset palam faciebant. Denique: 

«Nihil novi fortasse » inquit, « nuntias; id evenit quod 
iamdiu metuebam. Quisnam in Antonio clementiam esse 
suspicaretur? Quisnam in Octaviano fidem? At, nulla re 
omissa, quomodo illum necaverint enarra ». 

Tum Aristocritus: « Postquam Octavianus ea lege cum 
Antonio et Lepido societatem iniit, ut tresviri rei publicae 
constituendae ipsi per quinquennium essent, ac suos quis- 

«infaustum omen! ». 


que inimicos proscriberet, nemini iam dubium fuit quin 
patri tuo esset pereundum ». 

«At cur», Cicero interpellavit, « cum tresviri Romam 
appropinquarent, urbem ille non reliquit ? ». 

« Fugit ille quidem, primum in Tusculanum, deinde trans- 
versis itineribus in Formianum, ibique a propinqua ora 
maritima naviculam conscendit. Navis, secundo vento acta, 
ad promunturium Circaeum feliciter adpulit; sed ille, mu- 
tato consilio, nautis imperavit ut se Caietam deferrent. Ecce 
autem, cum litus adiret, densum corvorui ae graculorum 
agmen — infaustum omen! - ex Apollinis fano, quod in 

litore aedificatum est, ex improviso evolant. Crocitantes 
atque importuna voce nescio quid mali minitantes, ruden- 
tibus navis, antemnis, gubernaculo insidunt. Cymbula vec- 
tus Marcus oram maritimam tetigit suamque villam adiit. 
Tum dirae illae aves villam invadere, limina ac fenestras 
rostris atque alis verberare, Marci lecto advolare, ipsius 
togae sinum arripere. Familiaribus admonentibus, metu ille 
amens ac maerore confectus navem iterum conscendit, sed 
cum navis iactationem ferre non posset, nautis imperavit ut 
rursus litus peterent. Vitae taedium eum ceperat: exclama- 
bat interdum: ** In patria moriatur necesse est qui patriam 
servavit ". 


Quomodo M. Cicero iugulatus sit. 


Dum ad villam regreditur obviam illi fiunt in ipso litore 
sicarii ab Antonio missi, Herennius centurio et Popillius 
tribunus. Tum ego, conservos meos adlocutus, qui mecum 
Marcum comitabantur: 

* Non sic ", aio, * Marcus noster peribit! ?. 

Adnuunt illi sicasque, quas sub vestibus celatas habe- 
bant, extráhunt, fortiter pro domino suo ad dimicandum 
parati. Tum Popillius armatorum turbam, quae illum comi- 
tabatur, propius accedere iubet, atque in me obliquis oculis 
intuens, exclamat: 

* Quae tanta audacia in servis? ". 

Cui ipse: 

* Qui pudor in sicariis ? ". 

Iamque utrimque ad pugnam accingebamur. Illi destric- 
tis gladiis, nos elatis pugionibus alteri alteros petituri era- 
mus, cum pater tuus: 

** Lecticam deponite, pueri ", inquit; ** ferte aequo animo 
quod fors iniqua cogit ". 

Prominentem ex lectica immotamque cervicem praeben- 
tem iugulant. Obtruncato capite — horribile dictu! — manus 
etiam illi praeciderunt, ut ea spolia Antonio deferrent, prae- 
mium pro scelere laturi ». 

Ciceronis somnium. 


Insequenti nocte Cicero sub tentorio iacens somnum cape- 
re non poterat. Obversabatur enim illius oculis patris imago, 
quae, prout illam fingebat, tempora nunc laeta nunc tristia 
in mentem revocabat. Cum vero primo mane gravis atque 
solito arctior somnus illum corripuisset, visum est illi patris 
simulacrum iuxta castrensem lectulum adstitisse seque his 
verbis compellasse: 

«Ne nimis doleas, Marce fili, quod a sicario iugulatus 
eum vitae exitum habui, quem boni cives numquam mise- 
rari desinent. Vitam amisi, servitutem effugi; potentiorum 
iram expertus sum, contumeliosam victorum superbiam non 
pertuli. Octavianum ipsum aliquando paenitebit insontem 
me et inermem, ut Antonio gratificaretur, prodidisse; tu vero 
cave ne civium facinora in odium patriae vertas. 

Quicquid acciderit, patriae inserviendum est. Patriam ego 
quondam ut mortuam eluxi; sed moriuntur homines, pa- 
tria non moritur. Qui aecceptorum beneficiorum immemor 
fuit, qui perfide sicariis me obiecit, pacem idem paucis post 
annis inter homines reducet, maria tutissima reddet, im- 
perii Romani fines ampliores factos firmabit. In orbe pacato 
mitissimus regnabit; nec tibi, quod arma in ipsum sumpse- 
ris, inimicus erit. Quin etiam honoribus te augebit; eo fa- 
vente consul fies. Quae munera, sic iubeo, ne respuas; nam 
quod tibi ille dederit, Manibus meis oblatum putabit, quos 
numquam se placaturum sperat, nisi cum filio meo in ami- 
citiam redierit. Illud unum te admoneo, ne casus vitae meae 
unquam obliviscaris: magno documento erunt quo animo 
civilia officia exsequenda sint, vel si non omnia prospere 
sint casura. Saepe enim opinio me fefellit, saepe, fateor, 
erravi: sed error culpa caret, si quis patriam ante omnia 
dilexerit ». 

